Baby Pakai Mittens Memang Comel, Tapi 5 SEBAB Ini Pasti Buat Anda Berfikir 2x

Kita biasa lihat bayi dipakaikan sarung tangan atau
mittens
. Tetapi menurut pakar penjagaan bayi,
mittens baby
sebenarnya tidak diperlukan si manja. Ikuti penjelasan ini.

Keperluan pemakaian sarung tangan bayi

Bagi kebanyakan ibu bapa yang
menjaga bayi baru lahir
,
 mereka akan menyedari tangan si manja nampak sedikit kebiruan atau berasa sejuk.

Manakala bagi sesetengah situasi lain, bayi mungkin dilihat mempunyai kuku yang panjang dan tajam. Apa yang membimbangkan adalah bagaimana jika si manja akan ‘mencakar’ wajahnya dengan kuku tersebut.

Maka untuk kedua-dua situasi di atas dalam penjagaan bayi, penggunaan dan pemakaian sarung tangan untuk si manja dianggap penyelesaian terbaik.

Mesti ada di antara anda yang ingin mengetahui mengapa bayi mencakar diri mereka, kan?

Secara umumnya, bayi secara tidak sengaja mencakar wajah mereka kerana pergerakan tangan yang tidak terkoordinasi. Ini terutamanya jika mereka:

Mempunyai kuku jari panjang yang perlu dipotong

Membawa tangan ke mulut apabila lapar atau menggunakan tangan untuk mencari
payudara untuk menyusu

Mempunyai
kulit kering
 atau sensitif yang menyebabkan timbul rasa gatal

Jadi ini bermakna penggunaan
mittens baby
 boleh dianggap sebagai 1 keperluan bagi menghindari perkara yang tidak diingini berlaku kepada si manja.

Tetapi kenapa pula pakar pediatrik tidak menggalakkannya dalam aspek penjagaan bayi?

5 sebab sarung tangan tidak diperlukan dalam penjagaan bayi

Mittens
digunakan pada bayi baru lahir untuk mengelakkan kuku daripada mencakar kulit mereka.

Walau bagaimanapun, terdapat beberapa alasan mengapa penggunaannya tidak digalakkan pakar pediatrik.

 Mudah tertanggal

Walaupun ada
mittens baby
yang dihasilkan dengan pergelangan tangan elastik, namun selalunya ia mudah tanggal daripada tangan si manja.

 Menenangkan diri

Bayi umumnya akan menggunakan tangan bagi menenangkan dirinya dengan
menghisap jari
.

Namun, apabila tangan dipakaikan sarung, ia akan menyukarkan si manja untuk menggunakan tangan dan boleh menyebabkan mereka berasa kecewa, akhirnya
si manja akan menangis.

Mittens baby
 sekat rasa sentuhan

Kebanyakan bayi suka meneroka deria sentuhan mereka
sebaik sahaja dilahirkan
, seperti meraih tangan ibu dan ayah.

Jika tidak dipakaikan sarung, anda akan mendapati tangan mereka akan menyentuh semua benda dan memeriksa teksturnya.

Dengan deria sentuhan melalui jari, bayi akan dapat merasakan persekitarannya dengan lebih baik serta belajar mengetahui fungsinya dengan lebih awal.

 Risiko jangkitan

Bayi banyak meletakkan tangan di mulut. Jika sarung tangan yang digunakan kotor, ia sekali gus meningkatkan risiko jangkitan pelbagai penyakit.

 Ruam dan berdaki

Apabila dipakaikan
mittens baby
, kerap kali tangan si manja akan berada dalam keadaan menggenggam.

Jika berterusan untuk tempoh lama, ia boleh menyebabkan kulit mengelupas, ruam dan berdaki kesan daripada berpeluh.

Mengelakkan bayi daripada mencakar

Sekiranya sarung tangan bayi tidak digunakan, maka ibu bapa perlu memainkan peranan penting untuk mengelakkan kecenderungan si manja untuk mencakar diri mereka sendiri.

Bagaimana?

Ada 2 cara penjagaan bayi yang boleh diamalkan, seperti:

 Memotong kuku secara berkala

Anda disarankan untuk
sentiasa memeriksa kuku si manja
 bagi memastikan ia berada dalam keadaan baik, iaitu tidak panjang atau tajam.

Gunakan pengepit kuku khas untuk si kecil.

Jika anda bimbang akan menyebabkan kecederaan seperti luka kepada si kecil, dapatkanlah bantuan pasangan untuk membantu anda melakukannya.

 Tindak balas segera

Umumnya, bayi yang lapar akan
memberikan isyarat
 seperti membuka mulut bagi mencari payudara untuk menyusu, melambaikan tangan, menghisap penumbuk, ibu jari atau jari.

Situasi paling kritikal adalah apabila si manja mula menangis. Ia adalah isyarat mereka dalam keadaan yang sangat lapar.

Pada waktu ini, koordinasi tangan akan berada dalam keadaan tidak terkawal dan kecenderungan menggaru atau mencakar diri adalah sangat tinggi.

Jadi, untuk menghindarinya, anda perlu sentiasa berwaspada dengan sebarang isyarat daripada si manja.

Lupakan sarung tangan

Sentuhan adalah cara untuk si manja meneroka dunia, mengenali objek mahupun individu. Penggunaan sarung tangan bayi hanya akan menyekat si manja daripada melalui pengalaman ini.

Jika anda melakukan penjagaan dan
pemotongan kuku bayi
 secara berkala, ia pasti membantu untuk memastikan kuku si manja sentiasa dalam keadaan pendek bagi mengelakkan cakaran atau calar.

Bagi ibu bapa yang mahu memakaikan si manja sarung tangan bayi, ia  tidak salah.

Cuma sebaiknya dipakaikan sehingga si manja berusia 6 minggu. Selepas tempoh itu, biarkan si manja meneroka deria sentuhnya.


Nodul dan Polip Vokal Kord

Definisi

Apakah itu nodul dan polip vokal kord?

Nodul vokal kord adalah ketumbuhan beningna (bukan kanser) pada kedua-dua vokal kord yang disebabkan oleh penyalahgunaan suara. Penyalahgunaan suara yang berulang bagi jangka masa panjang mengakibatkan bengkak pada setiap vokal kord. Bengkak ini akan menjadi ketumbuhan yang keras seperti kalus dan dipanggil nodul. Nodul ini akan menjadi lebih besar dan kesar apabila penyalahgunaan suara berterusan.

Polip boleh terjadi dalam banyak bentuk. Ia boleh terjadi daripada penyalahgunaan suara. Polip dapat dilihat pada vokal kord samada pada sebelah atau kedua-dua belah kord. Ia kelihatan seperti benjolan atau bengkak (nodul), ketumbuhan seperti tangkai, atau luka lepuh. Kebanyakan polip adalah lebih besar daripada nodul dan boleh dikenali dengan nama lain, seperti polypoid degeneration ataupun Reinke edema. Cara yang terbaik untuk membezakan nodul dan polip ialah dengan mengingati nodul sebagai kalus dan polip sebagai lepuh.

Apakah kebarangkalian nodul dan polip vokal kord?

Polip adalah biasa di kalangan orang dewasa. Nodul boleh berlaku pada kanak-kanak. Ia telah diketahui, untuk sebab yang tidak diketahui, nodul vokal kerap berlaku kepada golongan wanita di antara umur 20 dan 50. Sila berbincang dengan doktor anda untuk maklumat lanjut.

Simptom

Apakah simptom nodul dan polip vokal kord?

Simptom yang biasa berlaku pada nodul dan polip vokal kord adalah:

Suara parau

Suara berangin

Suara “kasar”

Suara “serak”

Sakit seperti ditembak dari telinga ke telinga

Sakit leher

Jangkauan suara berkurangan

Badan dan suara menjadi lesu

Mungkin terdapat beberapa simptom yang tidak dinyatakan di atas. Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah yang menyebabkan nodul dan polip vokal kord?

Nodul kerap berlaku disebabkan oleh penyalahgunaan vokal. Polip mungkin disebabkan oleh penyalahgunaan vokal jangka masa panjang tetapi juga boleh berlaku selepas terjadinya kecederaan terhadap vokal kord, seperti menjerit ketika konsert. Perokok tegar, hypothyroidism, dan GERD juga boleh menyebabkan pembentukan polip. Penyalahgunaan vokal boleh terjadi dalam banyak bentuk dan termasuklah:

Alahan

Merokok

Ketegangan otot

Menyanyi

Menjerit

Bersorak

Cakap dengan kuat

Minum kafein dan alkohol (mengeringkan tekak dan vokal kord)

Faktor risiko

Apakah yang meningkatkan risiko saya kepada nodul dan polip vokal kord?

Sila berbincang dengan doktor anda untuk maklumat lanjut.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah nodul dan polip vokal kord didiagnosis?

Sekiranya anda mempunyai suara parau secara tiba-tiba selama dua ke tiga minggu, anda harus berjumpa dengan doktor. Pemeriksaan lanjut termasuklah:

Pemeriksaan doktor, seharusnya dijalankan oleh pakar otolaryngologi (doktor telinga, hidung, dan tekak)

Ujian suara oleh pakar patologi bahasa-pertuturan; dan

Ujian neurologi

Kumpulan ini akan memeriksa kualiti suara, jangkauan suara, kelantangan, ketahanan untuk bercakap, dan kriteria suara yang lain. Pemeriksaan menggunakan alatan khas mungkin dilakukan seperti memasukkan endoskop ke dalam mulut atau hidung untuk melihat kepada vokal kord dan larinks umumnya. Stroboskop (lampu yang berkelip) mungkin digunakan untuk melihat vokal kord ketika ia bergerak.

Bagaimanakah nodul dan polip vokal kord dirawat?

Nodul dan polip mungkin boleh dirawat secara ubat-ubatan, pembedahan, atau dengan terapi tingkah laku. Pembedahan yang dilakukan adalah dengan membuang nodul atau polip daripada vokal kord. Pembedahan ini berlaku apabila nodul atau polip tersebut adalah sangat besar atau telah lama wujud. Pembedahan jarang dilakukan kepada kanak-kanak. Masalah kesihatan boleh dirawat untuk mengurangkan impak kepada vokal kord. Ini termasuklah rawatan
Gastroesophageal Reflux Disease (GERD)
, alahan, dan masalah tiroid. Ubat juga boleh digunakan untuk menghentikan merokok atau mengawal stres jika diperlukan.

Terdapat banyak pesakit yang menerima terapi tingkah laku, atau terapi suara daripada SLP. Terapi suara akan memberi penekanan kepada kebersihan vokal, mengurangkan / menghentikan penyalahgunaan vokal, dan rawatan terus suara untuk memperbaiki jangkauan suara, kelantangan, atau cara bernafas untuk teknik percakapan yang baik. Teknik mengurangkan stres dan senaman menenangkan jiwa juga mungkin akan diajar.

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani nodul dan polip vokal kord?

Sila berbincang dengan doktor anda untuk maklumat lanjut.

Jika anda mempunyai sebarang pertanyaan, sila berbincang doktor anda untuk memahami penyelesaian terbaik bagi anda.

Hello Health Group
tidak menyediakan nasihat perubatan, diagnosis atau sebarang rawatan.


Nak Buat Kuih, Tapi Keliru Nak Guna Gula Merah Atau Gula Melaka? Ini Perbezaannya

Jika anda membuat kuih-muih Melayu, anda pasti biasa menggunakan pelbagai jenis gula ketika menyediakannya. Ini termasuklah gula pasir, gula melaka dan juga gula merah. Tahukah anda perbezaan antara gula merah vs gula melaka?

Adakah anda tahu
gula merah diperbuat daripada apa
? Ini sedikit penerangan mengenai perbezaan antara kedua-dua jenis gula ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Penggunaan gula dalam masakan tradisi

Jika kita membuat kek atau biskut moden, biasanya kita menggunakan gula pasir, gula kastor atau sirap jagung dan juga madu sebagai bahan pemanis.

Namun, bagi masakan tempatan atau kuih-muih tradisional, ia lebih banyak menggunakan gula yang berasaskan pohon kelapa mahupun nipah.

Antaranya ialah seperti gula merah,
gula melaka
, gula perang, gula nipah, gula kerek dan lain-lain lagi.

Ini kerana gula seperti ini
kurang manis
 dan ia memberikan rasa yang lebih kuat dan sangat sesuai digunakan dalam pembuatan kuih.

Antara kuih yang sinonim dengan penggunaan gula seperti ini ialah kuih keria, lompat tikam, kuih talam,
kuih
 lopes dan bermacam-macam lagi.

Penggunaan gula jenis ini sudah menjadi bahan tradisi atau mesti ada dalam hidangan orang Melayu.

Gula merah vs gula melaka

Sekali diimbas, kedua-dua jenis gula ini mungkin kelihatan sama sahaja. Malah ramai juga yang masih keliru dan sering tertukar antara dua jenis gula ini.

Walaupun daripada rupanya agak sama, namun ia sebenarnya agak berbeza.

 Ini perbezaan gula merah vs gula melaka:

#1. Gula merah

Gula ini sebenarnya adalah sejenis molases yang merupakan produk hasil sampingan daripada proses pembuatan gula
tebu
 putih. Ia mengandungi antara 25 hingga 40% kandungan sukrosa dan sangat rendah kandungan protein.

Kandungan airnya pula hanyalah sekitar 25% sahaja. Ia turut mengandungi beberapa kandungan mineral seperti kalsium dan sulfat.

Gula ini terdiri daripada dua jenis iaitu jenis coklat terang dan juga
coklat gelap
.

Gula dengan warna coklat gelap mempunyai rasa gula perang yang lebih kuat berbanding gula dengan warna coklat terang kerana ia telah dimasak lebih lama dan ia lebih likat. Gula ini juga mempunyai tekstur yang lebih halus berbanding gula pasir biasa.

Ini kerana ia telah dikisar agar senang larut dan memudahkan proses membuat kuih, biskut mahupun
kek
.

Antara jenis kuih yang biasa menggunakan gula ini ialah seperti kuih apam kukus, kasui dan juga lompang.

#2. Gula melaka

Gula melaka pula lebih dikenali sebagai
coconut palm sugar
. Ia merupakan sejenis gula yang diperbuat daripada air sap bunga
kelapa
 yang turut dikenali ramai dengan nama air nira kelapa.

Pada permulaan proses pembuatannya, bunga kelapa akan dipotong dan diletakkan sebuah bekas di bawahnya untuk mengumpulkan air sap yang keluar daripada bunga tersebut.

Biasanya ia akan dibiarkan semalaman dan diambil semula pada keesokan harinya.

Air bunga
kelapa
 ini kemudiannya dikumpulkan dan dimasak selama beberapa jam sehingga ia bertukar warna menjadi
coklat gelap
 dan lebih likat.

Setelah air menyejat dan ia menjadi likat, cairan gula ini akan dituang dalam bekas yang biasanya diperbuat daripada buluh dan dibiarkan mengeras.

Setelah itu barulah dibungkus dan dijual. Memandangkan tekstur gula ini agak keras berbanding gula lain, ia biasanya dilarutkan dengan cara dimasak dengan air ketika membuat sesuatu hidangan.

Gula ini digunakan sebagai kuah bagi kuih seperti lompat tikam dan sangat sedap sebagai bahan pemanis untuk bubur manis seperti bubur kacang hijau, pengat pisang atau pengat labu.

Kawal pengambilan gula setiap hari

Walaupun kedua-dua jenis gula ini merupakan bahan wajib dalam kuih-muih Melayu, anda tidak boleh ‘melantak’ sewenang-wenangnya mengikut nafsu makan anda.

Cukup sekadar merasa dan tidak berlebih-lebihan ketika makan.

Apa pun nama gula tersebut, ia tetap
gula
 dan boleh merisikokan anda kepada
obesiti
 dan penyakit
diabetes
 jika diambil dengan kerap.

Kurangkan kuantiti kuih yang manis dan banyakkan pengambilan makanan yang berkhasiat.

Sentiasa kawal pengambilan gula anda setiap hari untuk mengelakkan komplikasi lain di kemudian hari.


Ibu Nak Susu Badan Banyak Dan Berkualiti? Ambil 6 Makanan Ini!

Masih mencari diet ibu menyusu yang boleh diamalkan untuk tingkatkan penghasilan susu badan? Bagi yang masih tidak tahu makanan apa yang boleh meningkatkan laktasi, kami kongsikan di sini beberapa jenis makanan ibu menyusu yang terbaik untuk anda.

Untuk mendapatkan lebih banyak info berkenaan Pemakanan Sihat, anda boleh klik
 di sini
.

Apakah kaitan antara makanan yang dimakan dengan kualiti susu ibu?

Diet ibu menyusu yang sihat adalah sangat penting bagi memastikan bayi yang dilahirkan boleh menyusu dengan susu yang berkualiti tinggi.

Susu ibu yang berkualiti tinggi membekalkan bayi dengan nutrisi lengkap bagi menyokong kesihatan dan tumbesarannya.

Untuk pengetahuan anda,
susu ibu sangat penting dalam tempoh enam bulan pertama selepas bayi dilahirkan
.

Oleh sebab itu, jika anda mengamalkan diet harian yang tidak sihat, ia boleh menjejaskan kualiti susu ibu yang akan dihasilkan kelak.

Berdasarkan kajian, susu ibu terdiri
daripada 87% kandungan air, 3.8% kandungan lemak, 1% protein dan 7% karbohidrat
.

Kalori susu ibu pula akan berubah-ubah mengikut tempoh laktasi.

Pada peringkat awal, susu ibu biasanya lebih cair dan ia bertujuan untuk menghilangkan rasa dahaga bayi.

Lama-kelamaan, susu ibu akan menjadi lebih pekat disebabkan kandungan lemak yang lebih tinggi dan lebih bernutrisi.

Kualiti susu ini juga bergantung kepada apa yang anda makan setiap hari.

Jenis makanan atau diet ibu menyusu yang boleh hasilkan susu
 berkualiti

Terdapat beberapa jenis makanan yang sesuai diamalkan ibu menyusu kerana ia boleh membantu menghasilkan lebih banyak susu selain mengeluarkan susu yang berkualiti.

Antara jenis makanan ibu menyusu yang boleh diamalkan ialah:

#1. Biji halba

Biji halba
 bukanlah satu herba yang asing dalam masyarakat Asia.

Berdasarkan kajian pada tahun 2011, pengambilan tiga cawan teh biji halba dalam sehari boleh meningkatkan pengeluaran susu ibu.

Namun, tiada banyak kajian lain yang menyokong dapatan kajian ini secara meluas.

#2. Oatmil

Oatmil diketahui sebagai antara jenis makanan yang boleh meningkatkan pengeluaran susu ibu.

Malah, ia juga boleh menyebabkan susu yang dihasilkan lebih berkualiti.

Oatmil memberikan beberapa nutrien penting kepada ibu menyusu dan juga bayi.

Antaranya ialah seperti zink, serat, zat besi dan juga magnesium.

Disebabkan
kandungan zat besi yang tinggi dalam oatmil
, tidak hairanlah ia menjadi pilihan popular dalam kalangan ibu yang sedang menyusukan bayi.

#3. Jintan manis

Dalam sesetengah produk teh atau suplemen untuk meningkatkan penghasilan susu ibu, jintan manis juga merupakan antara bahan yang biasa dimasukkan ke dalamnya.

Malah, beberapa kajian menyatakan bahawa,
pengambilan jintan manis
 ketika menyusukan bayi boleh meningkatkan jumlah dan kandungan lemak dalam susu ibu.

Susu ibu yang tinggi dengan kandungan lemak boleh membantu menambahkan berat dan tumbesaran bayi.

#4. Sayuran berdaun hijau

Kebanyakan buah-buahan dan sayuran sememangnya boleh membantu penghasilan lebih banyak susu ibu.

Ini termasuklah sayuran yang berdaun hijau.

Antara jenis sayuran yang sangat baik sebagai makanan ibu menyusu ialah seperti bayam, parsli, kubis, salad dan juga
pak choy
.

#5. Bijan

Penduduk di Mexico menjadikan amalan memakan bijan sebagai cara untuk meningkatkan penghasilan susu ibu.

Ini kerana,
bijan amat tinggi dengan kandungan kalsium
 yang menggalakkan lebih banyak pengeluaran susu ibu.

Pengambilan makanan yang tinggi dengan kalsium seperti bijan ketika menyusukan bayi adalah sangat penting.

I
ni kerana, selain untuk tujuan laktasi, ia juga baik untuk kesihatan tulang bayi.

#6. Makanan tinggi protein

Makanan yang tinggi kandungan protein amat penting bagi penghasilan susu ibu.

Malah, kandungan protein ini akan diserap oleh bayi melalui susu badan yang akan menggalakkan tumbesaran bayi.

Oleh sebab itu, wanita yang menyusukan bayi perlu mengambil lebih 25 gram protein dalam hidangan harian mereka.

Antara jenis sumber protein terbaik sebagai diet ibu menyusu ialah seperti telur, tauhu, kekacang, biji-bijian dan juga daging tanpa lemak.

Jenis makanan atau diet ibu menyusu yang perlu dielakkan

Amat penting juga untuk anda mengetahui beberapa jenis makanan ibu menyusu yang perlu dielakkan ketika penyusuan.

Ini kerana, makanan ibu menyusu ini bukan sahaja mengurangkan penghasilan susu ibu, malah menurunkan kualiti susu yang dihasilkan.

Antara makanan ibu menyusu yang perlu dielakkan ialah:

#1. Alkohol

Alkohol bukan sahaja tidak sihat untuk hati anda, malah ia juga boleh mengurangkan penghasilan susu ibu.

Tiada paras kandungan alkohol dalam susu ibu yang selamat untuk bayi anda.

Jika anda ada mengambil minuman beralkohol, elak menyusukan bayi anda dalam tempoh dua hingga tiga jam selepas pengambilannya.

Diet ibu menyusu ini merupakan antara jenis makanan yang mesti dielakkan ketika menyusukan bayi.

#2. Ikan bersaiz besar

Ikan merupakan sumber protein yang baik, namun tidak semua jenis ikan sesuai untuk dimakan oleh ibu yang sedang menyusukan bayi.

Ikan-ikan bersaiz besar perlu dielakkan memandangkan jenis ini cenderung untuk memiliki kandungan merkuri yang tinggi.

Bayi yang terdedah kepada merkuri dalam jumlah yang berlebihan menerusi susu ibu, berisiko tinggi untuk mengalami masalah saraf.

#3. Kafein

Elakkan minum lebih daripada dua atau tiga cawan minuman berkafein setiap hari.

Apabila terdapat
kandungan kafein
 dalam susu anda, ia boleh mengganggu bayi untuk tidur lena.


Hidung Berair & Gatal Mungkin Disebabkan Alahan Ini, Ayuh Ketahui Cara Merawatnya!

Gatal pada hidung bukan hanya kerana resdung tetapi juga boleh terjadi disebabkan alergi rhinitis. Ikuti perkongsian artikel ini untuk mengetahui dengan lebih lanjut mengenainya bersama cara rawatan.

Untuk mendapatkan lebih banyak info tentang Alahan sila dapatkannya
di sini.

Alergi rhinitis

Rhinitis atau selsema adalah radang pada hidung. Ia adalah keadaan di mana seseorang
mengalami hidung berair
 atau berhingus, gatal hidung atau mata, bersin dan rasa hidung tersumbat

Alahan rinitis merupakan satu keadaan di mana sistem imun bertindak balas terhadap zarah-zarah dalam udara terutamanya debu. Apabila zarah ini memasuki ke dalam badan, sistem imun akan melawannya dengan melepaskan antibodi. Ia akan menyebabkan wujudnya gejala seperti bersin, hidung tersumbat, kegatalan pada hidung dan rhinorrhea.

Simptom alergi rhinitis

Individu yang mengalami alahan ini biasanya akan berdepan simptom seperti:

Bersin secara berulang-kali. Keadaan ini berlaku apabila
alergen
 diserap melalui sistem pernafasan

Hidung berair yang tidak berhenti

Keluar hingus

Mata berair

Gatal pada bahagian telinga, hidung dan tekak (bagi situasi yang teruk)

Apa itu alergen?

Alahan rinitis atau turut dikenali sebagai demam Hay ini seringkali didasari oleh
debunga.
 Terdapat sesetengah individu yang alah kepada hama habuk, bulu haiwan dan kulat. Perkara yang tidak berbahaya seperti bijirin dan habuk kayu juga boleh mencetuskan alahan ini.

Jika anda alah kepada debunga, anda hanya akan mewujudkan reaksi alahan pada waktu tertentu sepanjang tahun, khususnya pada musim bunga. Keadaan ini kerana banyak bunga berkembang pada tempoh itu.

Sebaliknya, jika punca alahan (alergen) anda adalah kepada zarah yang wujud pada ruang tertutup, keadaan ini akan menyebabkan anda untuk mengalami simptom alahan ini
 sepanjang tahun.

Bagaimana diagnosis alahan dilakukan?

Bagi menentukan sama ada anda mempunyai alahan rinitis atau tidak, doktor perlu mengetahui segala simptom dan gejala dialami dan memeriksa keadaan anda. Simptom, tempat dan masa ketika anda mengalami alahan, perkara yang memburukkan alahan dan melegakannya, merupakan antara maklumat penting yang perlu diketahui oleh doktor.

Maklumat -maklumat tersebut akan dapat membantu doktor untuk menentukan sama ada anda mengalami alahan atau ia merupakan satu masalah perubatan yang lain. Anda mungkin diperlukan untuk mengambil beberapa ujian bagi mengetahui alergen anda.

Baca juga:

Antara ujian alahan yang perlu dilakukan mungkin melibatkan ujian kulit dan ujian makmal. Dalam ujian
kulit,
 doktor akan meletakkan sedikit ekstrak pekat alergen pada kulit untuk melihat sama ada ia boleh mencetuskan reaksi alahan atau tidak.

Manakala dalam ujian makmal, ia dilakukan untuk melihat bahan-bahan yang berpotensi untuk menyebabkan anda berisiko mengalami alahan.

Apakah rawatan alergi rhinitis?

Sejujurnya tidak ada ubat yang dapat merawat dan menyembuhkan masalah alahan rinitis. Perkara terbaik yang boleh anda lakukan untuk memastikan diri anda selamat adalah dengan mengelakkan alergen.

Jika anda alah kepada bahan-bahan di dalam rumah, anda perlu membersihkan rumah anda dengan lebih kerap bagi menghilangkan debu atau kulat. Sekiranya anda alah kepada sebarang jenis debunga, anda perlu menghadkan masa anda di luar rumah, terutamanya ketika jumlah debunga adalah tinggi.

Simptom alahan ini boleh dirawat dengan menggunakan ubat-ubatan yang boleh dibeli di farmasi. Walau bagaimanapun, ia hanya berfungsi jika anda tidak tergolong dalam senarai kumpulan di bawah, iaitu:

Individu yang mempunyai
asma

Individu dewasa lebih berusia

Kanak-kanak

Wanita yang sedang
mengandung
 atau
menyusukan bayi

Jika anda tersenarai dalam kumpulan di atas, anda perlu mendapatkan rawatan perubatan dengan segera untuk menghindari berlakunya komplikasi yang lebih serius.

Sekiranya simptom alergi rhinitis yang anda alami adalah teruk, atau anda tidak boleh mengelakkan daripada pendedahan kepada alergen, imunoterapi mungkin dapat membantu anda. Ia boleh membantu mencegah, atau sekurang-kurangnya mengurangkan reaksi alahan. Tetapi anda perlu melakukan beberapa ujian untuk menentukan apakah punca alahan anda sebelum anda boleh melakukan rawatan imunoterapi.


4 Remedi Untuk Nafas Berbau

Nafas berbau sangat menggangu, bukan sahaja orang lain tetapi juga diri sendiri. Ia mengganggu penampilan diri dan fokus. Banyak sebab nafas berbau. Ia terkait dengan gaya hidup dan pemakanan. Kadangkala, ia mungkin menjadi petanda kepada penyakit yang anda alami.

Katakan selamat tinggal kepada nafas berbau dengan 5 remedi berikut.

1. Minum banyak air

Mulut kering antara antara punca mulut berbau. Sebab itu, mulut biasanya lebih berbau semasa berpuasa. Air liur mempunyai fungsi antibakteria. Jika ia berkurangan disebabkan kurang air, lebih banyak bakteria akan berkembang-biak di dalam mulut anda. Bakteria ini memberikan nafas kurang enak pada mulut anda.

Jadi, banyakkan minum air. Jangan tunggu sudah haus baru sibuk mencari air. Selain mengelak nafas berbau, air yang cukup adalah penting dalam mengekalkan kesegaran sepanjang hari.

2. Berkumur air garam

Teknik ini mungkin berkesan. Air garam membantu membuang bakteria di dalam mulut, memberikan anda nafas yang lebih segar.

3. Buah-buahan dan sayur-sayuran segar

Ambil banyak lobak merah, daun saderi dan epal. Buah-buahan dan sayur-sayuran yang rangup, terutamanya organik, mengandungi banyak serat yang membantu mengatasi nafas berbau.

Ia turut membantu membuang plak di dalam mulut anda yang menyebabkan nafas kurang enak. Tambahan lagi, makanan ini merangsang penghasilan air liur.

4. Suplemen zink

Salah satu punca nafas berbau adalah kekurangan zink. Mineral ini membantu mengekalkan mulut yang sihat, bersih dan bebas bakteria. Sesetengah produk cecair kumur mengandungi zink di dalamnya. Jika tidak, anda boleh dapatkan suplemen zink di pasaran.

Hello Health Group
 tidak menyediakan nasihat perubatan, diagnosis atau rawatan.


Ibu, Jangan Pandang Remeh Jika Baby Kembung Perut! Ia Mungkin Gejala Penyakit Ini

Apabila
baby
 kembung perut, ia adalah perkara biasa. Namun ada kalanya masalah kembung perut bayi didasari keadaan kesihatan yang memerlukan campur tangan rawatan perubatan.

Untuk mendapatkan lebih banyak info tentang Keibubapaan, sila dapatkannya
di sini.

Baby
 kembung perut berpunca masalah kesihatan

Masalah kesihatan yang dimaksudkan adalah
Necrotizing enterocolitis
 atau sebutannya nek-roh-TIE-zing en-ter-oh-coh-LIE-tis (NEC) – penyakit serius pada
bayi baru lahir
.

Ia terjadi apabila tisu pada usus besar (kolon) meradang. Kesannya, ia merosakkan dan membunuh beberapa tisu pada usus bayi.

NEC boleh terjadi pada mana-mana si kecil baru lahir tetapi cenderung terjadi kepada
bayi pramatang
 atau sakit. Ini terutamanya jika bayi mempunyai berat kurang daripada 1.5kg.

Semakin kecil dan
tidak cukup bulan
 bayi dilahirkan, risiko untuk NEC semakin tinggi.

Punca kembung perut bayi NEC

Punca tepat mengapa masalah
baby
 kembung perut NEC terjadi tidak diketahui secara tepat. Ia mungkin berlaku apabila darah dan oksigen ke tisu usus bayi yang belum matang tidak mencukupi.

Kaitan antara bakteria daripada persekitaran dan tisu yang belum matang dipercayai menyebabkan
tubuh si kecil
 bertindak balas dengan keradangan.

Ini boleh membahayakan tisu dan menyebabkan ia mati. Jika keadaan ini terjadi, lubang boleh terbentuk dalam usus.

Lubang tersebut boleh mengakibatkan jangkitan teruk pada abdomen atau saluran darah bayi.

Faktor risiko untuk
baby
 kembung perut NEC

Dianggarkan hampir semua bayi – 9 daripada 10 – yang mengalami NEC merupakan bayi yang dilahirkan tidak cukup bulan.

Keadaan ini seringkali menjejaskan bayi:

Dilahirkan sebelum minggu ke-37 kehamilan – bayi pramatang

Menyusu melalui tiub di perut – (
enteral feeding
)

Berat kurang daripada 2.5 kg
semasa kelahiran

Beberapa perkara boleh meningkatkan risiko bayi anda mendapat NEC.

#Kelahiran pramatang punca
baby
 kembung perut NEC

Baby pramatang kurang matang berbanding bayi cukup bulan
. Ini bermakna mereka mungkin menghadapi masalah dengan peredaran darah dan oksigen.

Tubuh mereka belum bersedia untuk pencernaan dan melawan jangkitan, sekali gus meningkatkan risiko untuk mendapat NEC.

#Penyusuan susu formula

Bayi yang tidak diberikan
susu ibu
, juga cenderung mendapat masalah kembung perut bayi yang berpunca daripada NEC.

Susu ibu
 mengandungi bahan yang membantu melawan jangkitan dan membantu sel usus matang. Ia juga mudah dicerna.

#Proses kelahiran sukar atau tahap oksigen rendah semasa kelahiran

Kedua-dua situasi ini boleh menyebabkan si manja lebih cenderung mengalami keadaan
baby
 kembung perut NEC.

Apabila oksigen tidak mencukupi, tubuh akan menghantar darah dan oksigen ke otak dan jantung terlebih dahulu. Ia mengurangkan aliran darah ke saluran usus.

Ini sekali gus mengakibatkan hanya sedikit sahaja oksigen dalam darah yang sampai ke usus besar.

Punca
baby
 kembung perut NEC #Jangkitan pada usus

Bayi yang mengalami masalah jangkitan usus lebih cenderung mendapat NEC.

Mengenal pasti simptom NEC

Setiap simptom yang dialami si manja adalah berbeza dan ia biasanya muncul selepas beberapa
minggu pertama kelahiran
, seperti:

Bengkak atau kembung perut bayi

Menolak untuk menyusu

Berak berdarah dan
cirit-birit

Perubahan pada degupan jantung, tekanan darah, suhu badan dan pernafasan

Muntah hijau atau kuning

Kelesuan

Kekurangan berat badan

Merawat keadaan
baby
 kembung perut NEC

Rawatan bergantung kepada tahap keterukan gejala, usia dan kesihatan umum si kecil.

NEC boleh menjadi lebih teruk dan memerlukan pembedahan. Oleh itu, penjagaan NEC memerlukan pasukan yang merangkumi pakar bedah pediatrik.

Rawatan awal boleh merangkumi:

Menghentikan penyusuan

Memasukkan tiub daripada hidung ke perut – saluran nasogastrik atau NG. ia dilakukan untuk memastikan perut si kecil kosong

Memberi cecair dan nutrisi yang diperlukan bayi melalui IV – intravena

Memberi ubat antibiotik untuk jangkitan

Mengambil sinar-X untuk memeriksa keadaannya

Memberikan oksigen tambahan atau penggunaan mesin pernafasan. Dilakukan jika perut anak membengkak sehingga
menjejaskan pernafasan

Mengasingkan si kecil untuk mengelakkan jangkitan merebak

Jika masalah kembung perut bayi disebabkan NEC teruk, si manja memerlukan:

Pembedahan untuk membuang usus atau usus rosak

Prosedur yang menghubungkan bahagian usus atau ke lubang di perut – ostomi

Mengeringkan rongga perut – peritoneal

Baca juga:

Komplikasi kesan
baby
 kembung perut NEC

NEC boleh menyebabkan lubang terbentuk pada usus bayi dan boleh mengakibatkan bakteria usus masuk ke dinding usus dan keluar ke rongga perut.

Ia boleh menyebabkan jangkitan yang berbahaya pada usus dan sukar untuk dilawan bayi. Walaupun diberikan rawatan, masih terdapat masalah serius boleh terjadi, seperti:

Lubang dalam usus

Parut atau kawasan penyempitan dalam usus

Tidak dapat menyerap makanan dan nutrien – berlaku apabila sebahagian besar usus dikeluarkan

Jangkitan teruk seluruh badan –
sepsis

Kematian

Oleh sebab punca sebenar
baby
 kembung perut NEC tidak diketahui, maka ia sukar untuk dicegah.

Namun jalan terbaik adalah untuk mengelakkan daripada berlakunya
kelahiran pramatang
.

Jika terdapat sebarang kebimbangan atau keraguan mengenai keadaan
bayi kembung

perut,
 lakukan pemeriksaan doktor untuk lebih kepastian.


Nak Makanan Sedap Tapi Perlu Kawal Gula, Lemak? Pesakit Diabetes Boleh Guna 13 Bahan Ini

Pengambilan makanan seimbang dan penuh nutrien penting buat pesakit diabetes. Tapi itu tidak bermakna setiap makanan harus hambar rasanya. Bagi menambah rasa dalam hidangan, gunakan bahan masakan ini.

Penggunaan bahan masakan berbeza

Pemilihan bahan masakan yang sihat dan padat nutrien adalah bahagian penting untuk mencegah dan menguruskan
penyakit diabetes.

Nutrien seperti karbohidrat, lemak tepu, serat dan natrium harus diambil secara seimbang.

Antara persoalan biasa pesakit diabetes adalah mereka ingin mengetahui bagaimana untuk menyediakan makanan yang sedap dalam cara yang sihat.

Sekali-sekala, pastinya mereka yang
menghidap kencing manis
 juga ingin menikmati makanan lazat, kan? Tetapi adakah terdapat cara yang boleh digunakan?

13 jenis bahan masakan untuk digunakan pesakit diabetes

Jangan gusar. Sudah tentu ada cara, iaitu dengan menukar bahan masakan yang akan digunakan dalam sesebuah resipi.

Pengganti lemak

Lemak tidak
mengandungi karbohidrat
, bererti ia baik untuk pengawalan gula dalam darah. Tetapi ia mengandungi 2x ganda kalori berbanding karbohidrat atau protein.

Banyak resipi rendah karbohidrat tapi tinggi kandungan lemak.

Jika anda makan secara berlebihan kalori lemak, berat badan akan bertambah dan boleh mempengaruhi gula dalam darah secara negatif.

Sudah tentu ia tidak bagus buat pesakit diabetes.

Selain itu,
tidak semua lemak berikan kesan yang sama pada kesihatan.
 Lemak tepu dan lemak trans dapat memberi
kesan negatif pada kolesterol
 dan menyebabkan peningkatan risiko aterosklerosis.

Untuk mengurangkan jumlah lemak tepu dalam resipi kegemaran anda, gunakan beberapa bahan masakan berikut:

#Avokado

Buah ini kaya dengan nutrien, mengandungi lemak yang menyihatkan jantung, tanpa pengawet, dan secara semula jadi rendah natrium dan kolesterol.

Anda boleh
menggunakan avokado
 untuk menggantikan separuh mentega dalam resepi kek atau pastri – dapat mengurangkan kandungan lemak tepu dengan ketara.

Ia juga dapat digunakan sebagai sapuan atau
topping
 untuk menggantikan mentega, krim masam, keju dan mayones.

#Heavy cream

Sekiranya resepi memerlukan
heavy cream
, gantikannya dengan susu krim sepenuhnya atau dengan sukatan separuh-separuh. Ia boleh mengurangkan kalori dan lemak tepu.

Ia mungkin bukan idea baik untuk semua resepi, tapi anda boleh mencuba dan menyesuaikannya mengikut citarasa anda.

#Keju tinggi lemak

Pesakit diabetes masih boleh memakan keju. Cuma gantikan keju tersebut dengan keju rendah lemak untuk mengurangkan kalori dan lemak tepu.

Hasilnya mungkin tidak begitu berkrim dan berlemak, tetapi masih mempunyai rasa dan tekstur yang sedap.

#Telur

Jika anda ingin mencari bahan masakan pengganti telur untuk adunan kek atau pastri bagi mengurangkan kandungan lemak tepu, gunakan telur chia.

Ia kaya dengan nutrien dan lemak sihat serta serat.

Namun bahan ini tidak disarankan untuk menggantikan lebih daripada 1 atau 2 biji telur dalam sebuah resepi.

Untuk membuat sebiji telur chia, gabungkan satu sudu makan
biji chia
 yang dikisar dengan tiga sudu air.

Biarkan ramuan duduk selama 5 minit sebelum digunakan sebagai pengganti sebiji telur.

Pengganti coklat

Coklat adalah bahan biasa dalam adunan kek dan kaya dengan kalori, lemak tepu, dan gula.

Anda boleh menggunakan carob untuk menggantikan coklat dalam resepi dan menghasilkan masakan rendah kalori dan rendah lemak. Carob juga bebas kafein dan bebas gluten.

Anda boleh gunakan kepingan atau serbuk carob tanpa gula bagi menggantikan coklat dalam sukatan nisbah 1:1.

Mengurangkan gula

Pengambilan gula tambahan dalam jumlah banyak tidak digalakkan.

Jika anda ingin mengehadkan penggunaan gula dalam resepi, cara paling mudah adalah dengan mengurangkan kuantiti gula dan masih dapat menghasilkan rasa masakan yang sama.

Dalam adunan kek, anda boleh bereksperimen untuk mendapatkan hasil yang sempurna.

Apabila mengurangkan kandungan gula, anda boleh menambah bahan masakan berikut untuk meningkatkan rasa manis, seperti:

Kayu manis

Ekstrak vanila

Buah pala

Buah segar atau puri

Pengganti karbohidrat diproses

Banyak resepi menggunakan tepung serbaguna – tinggi karbohidrat halus dan rendah serat.

Penggunaan bijirin halus diproses dan gula tambahan yang banyak tidak digalakkan kerana cenderung menyebabkan kenaikan dan penurunan mendadak paras gula dalam darah.

Berikut pilihan yang boleh digunakan oleh pesakit diabetes, seperti:

#Tepung gandum

Tepung gandum
mengandungi lebih banyak serat
, protein, dan mikronutrien berbanding tepung serbaguna.

Bergantung pada apa yang anda ingin masak, anda mungkin dapat menggantikan 100% tepung serbaguna kepada tepung gandum.

#Tepung kelapa

Tepung kelapa adalah tepung bebas gluten yang sangat kaya dengan serat – bermaksud ia menyerap banyak cecair dalam adunan masakan.

#Tepung badam

Tepung badam adalah bahan masakan bebas gluten biasa yang digunakan dalam adunan rendah karbohidrat.

Selain pengganti dalam adunan kek atau pastri, tepung badam juga boleh menggantikan serbuk roti untuk bebola daging, ayam atau ikan.

#Tepung kacang kuda

Tepung kacang kuda ini juga turut dikenali sebagai gram.

Merupakan tepung bebas gluten dan mempunyai
indeks glisemik
 yang lebih rendah daripada tepung putih biasa.

Pengambilan makanan
indeks glisemik
 rendah tidak akan menyebabkan gula dalam darah meningkat secara mendadak.

Anda boleh menggunakan tepung ini ketika membuat
pancake
, serta hidangan pemanis mulut yang lain.

Menikmati makanan sedap dalam cara sihat

Tidak semua makanan dihasilkan secara seimbang dan sama apabila melibatkan aspek kesihatan.

Pun begitu, ia tidak bermakna pesakit diabetes tidak boleh menikmati makanan yang sedap dan lazat.

Cuma ia memerlukan sedikit pengubahsuaian melibatkan bahan masakan sebagai pengganti resipi.


Tak Selesa Setiap Kali Datang Haid, Perut Mesti Kembung! Bagaimana Ingin Cegah?

Ramai wanita mengalami
perut
 kembung ketika datang haid, terutamanya sebelum ‘datang bulan‘ dan juga semasa permulaan haid.

Mempunyai perut kembung ketika haid amat tidak menyelesakan dan boleh memberikan kesan kepada keyakinan diri seseorang wanita.

Ini kerana para wanita sering berasa bahawa mereka telah ‘naik badan’ atau memiliki perut yang besar dan buncit.

Pada momen ini, banyak pakaian dan seluar yang terpaksa diabaikan kerana saiz perut yang agak jelas kelihatan.

Untuk mendapatkan lebih banyak info berkenaan Kesihatan Wanita, anda boleh klik
di sini
.

Perut kembung ketika datang haid

Secara amnya, perut yang kembung ini boleh disebabkan oleh beberapa faktor.

Ia boleh disebabkan oleh faktor tabiat pemakanan, diet dan ini termasuklah perubahan hormon. Namun punca utama bagi masalah ini ialah
faktor turun naik hormon di dalam badan
.

Perut kembung ketika datang haid ini dikenali sebagai fasa luteal kitaran haid yang menjadi faktor terbesar terjadinya masalah yang mengganggu kebanyakan wanita.

Secara umum, tempoh fasa ini boleh berlanjutan selama 2 minggu diikuti oleh
proses ovulasi.
 Ketika ini, lapisan rahim bersedia bagi kemungkinan untuk kehamilan terjadi.

Lapisan uterus adalah lapisan yang dikeluarkan
dalam proses haid
, dan akan dilepaskan apabila tiba waktunya.

Bagi menyediakan badan anda, hormon wanita iaitu estrogen pada mulanya akan berkurangan dan akan mula meningkat lalu kekal pada tahap yang tinggi.

Hormon progesteron juga akan meningkat dan apabila digabungkan dengan kehadiran hormon-hormon lain, terjadilah kondisi
water retention atau
retensi cecair yang menyebabkan perut kembung.

Namun begitu, terdapat berita baik bagi kaum Hawa kerana simptom-simptom ini dapat dikurangkan dengan melakukan beberapa tip yang akan dikupas dalam artikel ini.

Tip memperbaiki dan mencegah perut kembung ketika datang haid:

Disebabkan perkara ini dicetuskan oleh hormon-hormon yang hadir
ketika kitaran haid,
 antara cara pengurangan dan pencegahan yang dapat dilakukan adalah dengan mengawal faktor-faktor luaran yang menyumbang kepada masalah ini.

Antara tip yang boleh anda amalkan adalah:

Kurangkan pengambilan garam dalam pemakanan

Penggunaan garam akan menambahkan lagi
water retention
ketika haid
 apabila badan anda menerima jumlah garam yang lebih daripada amaun yang dapat dibuang.

Tubuh kita menggunakan sejumlah tenaga simpanan besar yang berusaha untuk memetabolismekan natrium tambahan, lalu menyukarkan  sistem pembuangan.

Oleh itu, air tidak dapat dikeluarkan dan akan terkumpul di kawasan yang tertentu seperti perut. Ini kemudiannya menyebabkan perut kembung ketika datang haid.

Kekal hidrat

Hal ini mungkin kelihatan berlawanan dengan intuitif tetapi apabila badan anda menentukan bahawa ia telah terhidrasi, ia akan menempel pada jumlah air yang ada lalu mengelakkan perkumuhan.

Oleh itu,
lebih banyak jumlah air
 yang akan kekal di dalam sistem badan anda daripada kebiasaan, terkumpul pada kawasan-kawasan yang tertentu.

Kurangkan pengambilan teh dan kopi

Minuman-minuman yang disebut ini
seperti kopi
 dan teh akan memetabolisme ke bahagian hati.

Hati merupakan organ yang berfungsi dalam menapis hormon-hormon yang tidak perlu namun apabila ia didatangi oleh toksik-toksik lain, hati akan lebih sukar untuk berfungsi.

Pengambilan gula dalam pemakanan harus dikurangkan

Ini kerana gula secara langsung akan meningkatkan kandungan gula dalam darah.

Kandungan gula yang berlebihan
 akan menyebabkan kelenjar adrenalin untuk membebaskan lebih banyak hormon agar dapat dimetabolismekan dan menyimpan kandungan gula secara lebih baik.

Hormon-hormon yang dilepaskan itulah akan menyebabkan ketidakseimbangan lalu memberikan kesan kepada hormon yang lain, terutamanya yang menyebabkan berlakunya
water retention.

Melakukan senaman

Aktiviti bersenam akan dapat membantu peredaran darah lalu mampu mengurangkan kembung perut.

Selain itu, bersenam akan membantu dalam menguatkan dinding-dinding perut dan ini akan  mengurangkan kekembungan dan perut anda yang ‘berangin’ itu.

Mengamalkan pemakanan yang sihat

Seperti yang kita semua sudah sedia maklum,
pemakanan yang cukup zat dan bernutrisi memberikan banyak manfaat pada kesihatan diri
.

Menambahkan elemen-elemen hijau dan buah-buahan segar dalam diet anda ternyata dapat membantu dalam mengawal perut kembung ketika datang haid.

Pengambilan suplemen membantu dalam masalah perut kembung ketika datang haid

Mineral dan vitamin boleh bantu mengurangkan
water retention,
terutamanya vitamin B kompleks.

Suplemen-suplemen
 ini bertanggungjawab dalam pelbagai proses fisiologi yang membantu metabolisme selular.

Selain itu, suplemen menyumbang dalam menyeimbangkan elektrolit, yang dapat mempengaruhi pengeluaran air kencing dan retensi cecair.


Berbicara Mengenai Kesihatan Mental?

Sekiranya anda menyedari terdapat perubahan pada cara anda berfikir dan rasa yang membuatkan anda rasa bimbang dan tertekan, carilah seseorang yang boleh dipercayai untuk anda berkongsi tentang masalah kesihatan mental yang dihadapi. Jadi bagaimanacara yang sesuai untuk berbicara mengenai kesihatan mental?

Tanda dan simptom biasa masalah kesihatan mental

Anda mungkin tidak menyedari tanda dan simptom yang berlaku kerana ia terjadi secara berperingkat. Antara simptom yang selalu dialami oleh individu yang mempunyai masalah kesihatan mental ialah;

Hilang selera makan

Rasa gelisah dan risau berpanjangan

Berfikiran negatif tentang diri sendiri

Sukar untuk memberi fokus kepada sesuatu perkara

Tidak dapat menikmati hidup dan bergembira seperti sebelumnya

Merasakan kehidupan seharian terlalu membebankan (tidak mempunyai keinginan untuk makan atau membasuh)

Susah untuk tidur atau tidur terlalu banyak

Mendengar dan melihat perkara yang individu lain tidak nampak dan dengar

Apa yang harus dijangkakan?

Apabila anda membuat keputusan untuk meluahkan kepada seseorang tentang kesihatan mental anda, anda mungkin berasa risau tentang apa yang akan berlaku seterusnya.

Keadaan mungkin terasa janggal sewaktu anda meluahkannya untuk pertama kali

Anda akan berasa lega apabila anda berjaya membuka hati dan berkongsi sesuatu yang anda pendam sekian lama.

Bersedia untuk ditanya. Soalan yang mungkin ditanya; Berapa lama ia sudah berlaku? Apakah ada peristiwa atau kesusahan yang berlaku sebelum masalah ini terjadi? Bolehkah anda gambarkan apa yang anda rasa?. Anda tidak perlu menjawab semua soalan, tapi jawablah soalan-soalan yang boleh memberikan kefahaman pada orang lain tentang penderitaan yang anda alami.

Kadangkala anda tidak dapat apa yang anda harapkan apabila anda meluahkan perasaan anda kepada orang yang tidak memahami. Ia sangat mengecewakan hati apabila anda bersusah payah memberanikan diri untuk bercakap kemudian disuruh, “Lupakan saja apa yang awak rasa”, “Jangan jadi gila”, “Awak terlalu risau sangat, bertenanglah”.  Reaksi yang sebegini boleh terjadi kerana budaya sesetengah masyarakat dan sangkaan individu lain terhadap diri anda. Cubalah beritahu kepadanya betapa masalah yang anda hadapi memberi kesan yang buruk kepada kehidupan anda. Sekiranya dia masih tidak memahami keadaan anda, carilah individu lain yang boleh membantu. Jangan abaikan diri anda dan memendamkan masalah yang dihadapi.

Isu kesihatan mental sangat biasa berlaku dan ia boleh dirawat dengan baik. Walaupun bagaimanapun, anda perlu mencuba pelbagai perkara untuk mendapatkan solusi terbaik bagi diri anda dan ingatlah yang anda tidak berseorangan dalam hal ini.


Suka Letak Banyak Garam Dalam Masakan? Ini Risiko Yang Boleh Terjadi Terutama Buah Pinggang Anda

Adakah bahaya jika garam dalam darah tinggi?

Amnya makanan yang tinggi garam boleh menjadi sangat-sangat mengiurkan. Atas sebab inilah, cukup sukar bagi kita untuk menolak menu-menu makanan segera seperti
ayam goreng
, burger mahupun piza.

Suka atau tidak, tidak dapat kita nafikan bahawa makanan bertambah sedap apabila ditambah garam padanya, membawa kepada inovasi
seperti
smoothie
 karamel bergaram, kulit ikan bergaram dan juga versi telur-masin pelbagai makanan.

Untuk mendapatkan lebih banyak info tentang Pemakanan Sihat, sila dapatkannya
di sini.

Berapa banyak garam diperlukan?

Seorang individu dewasa perlu makan tidak lebih daripada 6g garam sehari, atau turut dikenali sebagai natrium –
nama lain bagi garam
, tetapi kebanyakan daripada kita makan lebih daripada ini.

Kebanyakan garam yang kita makan setiap hari adalah “tersembunyi”.

Kira-kira 80% daripada garam yang kita makan bersembunyi dalam makanan yang diproses seperti roti, biskut dan
bijirin sarapan pagi
, dan bungkusan bawa pulang (
take away
).

Hanya 20% adalah datang daripada jumlah kita tambah semasa memasak atau di meja.

Tip cegah garam dalam darah tinggi

Jangan terlalu mengambil berat tentang jumlah sebenar yang anda makan. 6g sehari adalah jumlah maksimum yang anda perlu makan, lebih kurang adalah lebih baik.

Pendekatan terbaik adalah cuba untuk sentiasa makan makanan dengan tahap garam yang paling rendah.

Kurangkan makan
makanan yang diproses
 dan dibungkus. Makanan yang dibungkus dan diproses adalah sebahagian besar daripada natrium dalam pemakanan kebanyakan individu ramai.

Pada mulanya, makanan tanpa garam boleh rasa hambar, tetapi anda perlu cuba. Ia hanya sama seperti mengurangkan gula
dalam teh
.
 Selepas beberapa minggu citarasa anda akan menyesuaikannya dan anda mampu untuk mula menikmati makanan yang kurang garam.

Di restoran-restoran, tanya mengenai garam yang ditambah ke dalam makanan. Kebanyakan tukang masak akan melangkau atau mengurangkannya jika anda tanya.

Jika anda perlu menggunakannya semasa memasak, tambah pada akhirnya. Anda perlu menambah sedikit.

Kesan garam dalam darah berlebihan

Berikut kesan pengambilan garam yang berlebihan:

Rasa kembung

Apabila anda mengambil terlalu banyak natrium, tubuh anda mula mengekalkan cecair yang berlebihan.

Sebaliknya, cecair yang berlebihan ini menyebabkan anda kelihatan dan
berasa kembung
 kerana anda mempunyai lebih banyak cecair dalam badan anda daripada kebiasaan.

Baca juga:

Tekanan darah meningkat kesan garam dalam darah berlebihan

Kajian 2011 daripada Jurnal Perubatan British melaporkan bahawa pelbagai kajian lain menunjukkan hubungan langsung yang konsisten antara pengambilan garam dan tekanan darah.

Penulis kajian menyatakan bahawa pengurangan 4.6 gram dalam pengambilan makanan harian garam bersamaan dengan kira-kira 1,840 miligram natrium menurunkan tekanan darah individu.

Dalam erti kata lain, semakin banyak natrium yang ada, semakin
 tinggi
tekanan darah
 anda.

Inginkan lebih banyak m
akanan masin

Selera anda menyesuaikan diri kepada makanan
lebih masin
 yang bermaksud anda mula mengambilnya dengan lebih banyak lagi.

Cuba makanan sihat yang memenuhi keinginan garam untuk mendapatkan pembaikan tanpa meningkatkan pengambilan natrium anda.

Meningkatkan risiko strok

Kajian Jurnal Perubatan British yang sama juga mendapati bahawa tekanan darah tinggi mungkin pula membawa kepada
risiko strok
 yang lebih tinggi.

Menyukarkan fungsi buah pinggang

Tekanan darah yang lebih tinggi juga boleh membawa kepada kegagalan buah pinggang apabila berlaku peningkatan tekanan darah yang meletakkan tekanan tambahan pada arteri
yang membawa kepada
buah pinggang.

Kajian 2013 dalam Journal of the American Society of Nephrology mendapati bahawa individu yang mempunyai penyakit buah pinggang kronik akan mengalami fungsi buah pinggang yang lebih baik dengan mengurangkan pengambilannya.

 Ini mungkin kerana peningkatan pengambilan garam dalam darah yang membawa kepada masalah buah pinggang pada mulanya.


Adakah Kanak-kanak Sekolah Rendah di Malaysia Alami Anemia & Kurang Zat Besi?

Kita sering mendengar anemia dan kekurangan zat besi berlaku kepada golongan wanita dan ibu hamil. Namun, sebenarnya masalah ini turut melanda kanak-kanak. Lebih mengejutkan lagi, kelaziman anemia dan kekurangan zat besi berlaku dalam kalangan kanak-kanak sekolah rendah di Malaysia.

Terbaharu, Kaji Selidik Nutrisi Asia Tenggara (SEANUTS) menunjukkan kanak-kanak sekolah rendah di Malaysia mengalami kelaziman anemia dan kekurangan zat besi. Dapatan kajian pada tahun 2018 yang dilakukan ke atas 544 orang kanak-kanak di negara ini, mendapati bahawa sebanyak
4% mengalami kelaziman anemia manakala 5% pula mengalami kekurangan zat besi. Walau bagaimanapun, secara keseluruhannya, penemuan ini adalah rendah.

Dalam kajian tersebut, kanak-kanak yang berusia antara 7 dan 12 tahun ini diambil sampel darah mereka untuk dilakukan analisis hemoglobin dan serum ferritin, serta ujian C-reactive protein (CRP) dan
α-1-acid glycoprotein (AGP)  untuk mengesan keradangan.

Dapatan kajian

Kajian yang dijalankan adalah berkaitan dengan kelaziman anemia dan kekurangan zat besi, dan hubungannya dengan ciri-ciri sosio-demografi, status pemakanan dan status keradangan dalam kalangan kanak-kanak sekolah rendah di negara ini.

Kelaziman anemia adalah dikaitkan dengan etnik. Kajian menunjukkan lebih ramai kanak-kanak bumiputera (hampir 10%) mengalami anemia berbanding kanak-kanak Cina (0.6%). Juga, majoriti kanak-kanak yang mengalami anemia adalah berasal daripada kawasan Pantai Timur Semenanjung Malaysia dan Sabah.

Selain itu, kajian juga mendapati kanak-kanak yang terlebih berat badan atau obes adalah lebih cenderung untuk mendapat keradangan berbanding dengan kanak-kanak yang kurus/ normal. Kanak-kanak yang terlebih berat badan atau obes didapati mengalami protein fasa akut (APP) yang tinggi berbanding dengan kanak-kanak yang kurus/ normal. Kanak-kanak dengan penanda radang tinggi mempunyai tahap ferritin jauh lebih tinggi daripada kanak-kanak yang tidak mengalami keradangan.

Kajian terbaharu ini mendapati bahawa kelaziman anemia adalah lebih rendah berbanding yang dilaporkan sebelum ini pada analisis awal SEANUTS (yang mengatakan kelaziman anemia adalah 6.6%) dalam kalangan kanak-kanak berusia 4 hingga 12 tahun di negara ini. Malahan, keseluruhan kelaziman anemia dan kekurangan zat besi dalam kajian terbaharu ini juga menunjukkan peratusan lebih rendah berbanding dengan kajian yang dilakukan dalam kalangan kanak-kanak sekolah rendah di negara-negara lain Asia Tenggara.

Kelaziman anemia adalah tinggi iaitu hampir 10% dalam kalangan kanak-kanak bumiputera dari Sabah dan Sarawak, begitu juga dengan kanak-kanak Orang Asli di Semenanjung Malaysia.

Dalam kajian ini juga, kelaziman anemia dan kekurangan zat besi adalah tinggi dalam kalangan kanak-kanak dari keluarga yang berpendapatan rendah dan mereka yang kurus/ berat badan normal, walaupun keputusannya tidak signifikan secara statistik. Kekurangan zat besi juga dikaitkan dengan kawasan luar bandar dan pendapatan isi rumah yang rendah.

Anemia di seluruh dunia

Menurut Pertubuhan Kesihatan Dunia (WHO), kira-kira 600 juta kanak-kanak prasekolah dan di usia persekolahan di seluruh dunia mengalami anemia, dan hampir 65% daripadanya adalah kanak-kanak prasekolah di Asia Tenggara. Pelbagai kajian yang dilakukan berkaitan anemia dalam kalangan kanak-kanak mendapati bahawa masalah ini boleh menyebabkan kerosakan prestasi kognitif, masalah tingkah laku, dan juga mengganggu sistem reproduktif dalam kalangan remaja perempuan.

Kekurangan zat besi pula dikenal pasti menjadi faktor penyumbang kepada anemia. Menurut WHO, anemia turut dimasukkan sebagai masalah kesihatan awam yang perlu ditangani dengan segera memandangkan 43%, iaitu hampir separuh kanak-kanak berusia bawah 5 tahun di seluruh dunia menghidapi masalah ini.

Kajian terdahulu yang dilakukan pada tahun 2015 untuk kanak-kanak berusia 15 tahun dan ke atas mendapati bahawa keseluruhan kelaziman anemia adalah kira-kira 24%. Sementara, kajian SEANUTS melaporkan bahawa kekerapan anemia adalah 6.6% dan kekurangan zat besi, 4.4%. Walau bagaimanapun, sesetengah kajian pada beberapa lokasi di Malaysia mendapati bahawa kelaziman anemia dalam kalangan kanak-kanak di Malaysia adalah antara 26% dan 48%, sementara separuh daripadanya, iaitu sekitar 55% hingga 70% dilaporkan mengalami kekurangan zat besi.

Walaupun hasil keseluruhan kelaziman anemia yang dilaporkan dalam kajian ini tidak tinggi, namun WHO mengenal pasti anemia sebagai masalah kesihatan awam sederhana di Malaysia. Pun begitu, ibu bapa disarankan untuk mengambil berat akan pengambilan pemakanan anak-anak seperti menyediakan makanan yang kaya-zat besi, jangan berikan anak minum susu berlebihan (tidak boleh lebih daripada 710 ml susu sehari), dan menggalakkan penyerapan zat besi dengan pengambilan makanan yang mempunyai vitamin C.


Ada Masalah Vertigo? Ini 3 Tip Tidur Lena Untuk Elak Kepala Pusing Saat Bangun Pagi

Jika anda rasa pening kepala dan keadaan sekeliling berputar, walaupun tidak bergerak, itu adalah tanda anda alami vertigo. Ini kami kongsikan tip cara tidur orang vertigo bagi membantu anda lebih lena pada waktu malam.

Pening kepala vertigo?

Sebelum mengetahui cara tidur orang vertigo bagi mengurangkan simptom atau gejala pening kepala yang dialami, kita fahami terlebih dahulu mengenai vertigo, okay?

Vertigo adalah perasaan pening, tidak seimbang atau berasa seperti ruang berputar,
 walaupun anda hanya bergerak sedikit atau tidak sama sekali.

Seiring dengan rasa pening, individu dengan masalah vertigo akan turut berasa hilang keseimbangan diri.

Keadaan ini boleh berlaku untuk tempoh beberapa saat, jam bahkan berlanjutan sehingga berhari-hari.

Umumnya, pening kepala kesan masalah vertigo ini bukanlah satu keadaan yang boleh mengancam nyawa. Walau bagaimanapun, ia boleh menjejaskan kehidupan seharian individu.

Dalam situasi sedang memandu atau mengendalikan mesin berat mahupun menyertai sebarang sukan, mengalami vertigo akan meningkatkan risiko kecederaan kepada anda dan juga individu lain.

Selain daripada berasa kepala berpusing, vertigo juga boleh
menyebakan gejala seperti mual dan muntah
.

Vertigo boleh dibahagikan kepada 2 keadaan utama:

Vertigo Posisional Paroksismal Benigna

Benign paroxysmal positional vertigo (BPPV) atau dalam istilah mudah dirujuk sebagai ‘ear rock’
.

Ia merupakan keadaan di mana terdapat zarah kalsium kecil yang terbentuk dan terapung dalam telinga. Semasa bergerak, ia akan
menyebabkan sensasi pening.

Penyakit Meniere

Punca penyakit ini disebabkan oleh pengembangan cecair dalam telinga yang membawa kepada perubahan tekanan.

Keadaan yang dialami individu berusia antara 20 hingga 50 tahun ini boleh
mengakibatkan kehilangan pendengaran kekal.

Ia juga boleh menyebabkan tinitus – keadaan yang menyebabkan rasa seperti telinga berdering.

Jangkitan virus

Jangkitan virus boleh menjadi punca gejala vertigo. Ia akan mengakibatkan keradangan pada saraf di sekitar telinga dalam, yang akan menyebabkan gejala muncul.

Bahagian telinga dalam di mana jangkitan berlaku disebut labirin, maka jangkitan ini dinamakan sebagai
Labyrinthitis
.

Selalunya jangkitan ini akan
berlaku selepas dijangkiti virus seperti selesema atau flu.

Walau bagaimanapun, masalah pening kepala ini juga boleh disebabkan oleh banyak faktor lain.

Ini termasuklah trauma kepala, alergi, penyalahgunaan alkohol, jangkitan bakteria, tumor di telinga tengah atau
mengambil aspirin dalam dos yang tinggi.

Jadi, sudah anda bersedia untuk mengetahui tip mengurangkan simptom melalui cara tidur orang vertigo?

Cara tidur orang vertigo

Tidak mendapat tidur mencukupi
 boleh menjadikan episod pening kepala lebih kerap berlaku.

Kualiti tidur memainkan peranan penting dalam membantu memberikan kelegaan, di samping
mengetahui posisi dan cara tidur
 orang vertigo yang bersesuaian.

Tip berikut mungkin sesuai untuk mengurangkan gejala bagi sesetengah individu dan mungkin juga sebaliknya.

Paling utama, untuk mengetahui cara tidur orang vertigo yang sesuai adalah dengan mencuba terlebih dahulu.

Kedudukan kepala

Perkara penting perlu diingat dalam menentukan posisi kedudukan kepala adalah meletakkannya secara strategik pada sudut.

Ia bertujuan menghalang tekanan daripada mengembangkan cecair atau kotoran pada bahagian telinga dalam.

Sekiranya
anda tidur hanya dengan satu bantal
,
 cuba tambahkan bantal kedua untuk menopang kepala anda lebih tinggi.

Anda mungkin ingin mendapatkan
wedge pillow
 untuk memastikan kepala anda condong secara semula jadi.

Posisi cara tidur orang vertigo

Anda mungkin mendapati bahawa berbaring di satu sisi khususnya, boleh membuat pening kepala bertambah teruk.

Perkara terbaik yang perlu dilakukan dalam senario itu adalah tidur pada sisi yang lain dan elakkan daripada berubah posisi ketika tidur.

Anda boleh menggunakan bantal sebagai penghadang.

Baring menelentang

Posisi tidur ini mungkin bukan cara tidur orang vertigo yang ideal untuk semua.

Cara tidur ini dikatakan dapat mengekalkan keseimbangan semula jadi deposit kalsium pada saluran telinga dalaman anda.

Ia juga dapat mencegah kebocoran cecair perilymph – punca kepada penyakit Meniere.

Kaedah tidur ini tidak akan mencetuskan BPPV. Ini terutamanya jika kedudukan kepala anda tinggi
ketika melelapkan mata
.

Cara tidur orang vertigo: Amalkan rutin tidur yang baik

Semestinya vertigo akan menyebabkan anda mengalami masalah untuk tidur dengan lena. Malahan ada individu dengan masalah pening kepala ini
mungkin tidak boleh tidur langsung.

Malangnya, tidak mendapat tidur yang mencukupi hanya akan memburukkan lagi keadaan vertigo anda. Ia bagaikan satu sumpahan, kan?

Mewujudkan rutin kebersihan tidur dipercayai dapat membantu anda memperolehi tidur berkualiti dan membolehkan badan melawan sensasi kepala berpusing yang menyerang.

Contohnya, cubalah untuk selalu tidur serta bangun pada waktu yang sama setiap malam dan pagi. Namun, pastikan anda
mendapat cukup tidur, sekurang-kurangnya 7 jam.

Paling penting, pastikan suasana dalam bilik tenang dengan pencahayaan serta suhu yang bersesuaian.


Teknik-Teknik Hentikan Bayi Menangis

Bayi menangis atas pelbagai alasan. Dalam kebanyakan masa anda hanya perlu menenangkan mereka dengan memberi susu atau menukar lampin. Tetapi terdapat masa apabila bayi anda sukar ditenangkan walau apa jua yang anda lakukan. Jika bayi anda kelihatan sakit seperti demam, hidung berhingus atau gusi bengkak, pastikan anda menemui doktor dengan segera. Jika tidak, jangan tertekan dan cuba kaedah-kaedah berikut untuk membantu bayi anda bertenang:

Bedung bayi anda

Membedung bayi anda membuatkan si manja berasa selesa dan selamat. Ini disebabkan membedung membuatkan bayi berasa seperti berada dalam rahim. Ramai ibu bapa mendapati membedung membolehkan bayi tidur lebih cepat dan lebih lama. Sesetengah bayi lebih suka jika tangan mereka dibiarkan keluar kerana mereka menenangkan diri dengan cara menghisap jari atau kerana mereka suka diberikan kebebasan. Anda boleh memberikan mereka kebebasan tersebut dengan membedung daripada bawah ketiak dan bukannya daripada bawah dagu.

Bagi bayi menghisap

Bayi sering menenangkan diri mereka dengan menghisap. Sewaktu menyusukan si manja, anda mungkin mendapatinya enggan melepaskan puting anda walaupun setelah kenyang kerana dia mahu menenangkan diri. Jika bayi anda menangis dan anda tidak dapat menawarkan puting anda, bantu dia menghisap jari.  Anda boleh menggunakan puting plastik jika mahu tetapi lebih baik mengelakkannya melainkan bayi anda sudah tahu menyusu dengan betul.

Gendong bayi di depan

Menggendong bayi dan berjalan-jalan adalah cara terbaik untuk menenangkannya. Bayi sangat suka menikmati rasa kedekatan dan rima langkah anda.
Carrier
atau
 sling
 juga sesuai digunakan agar tangan anda bebas melakukan sebarang perkara. Hadapkan bayi anda kepada badan anda menggunakan
carrier
 atau
sling
 untuk 3 bulan pertama apabila anak anda memerlukan sokongan kepala. Jika bayi anda tidak selesa digedong menggunakan
carrier
 atau
sling
, jangan berputus asa. Bayi biasanya akan membiasakan diri dan suka digendong sebegini.

Dodoi bayi dengan buaian

Mendodoikan bayi dengan buaian mungkin merupakan salah satu rutin alam keibubapaan yang sukar ditinggalkan. Zaman moden ini juga menawarkan beberapa pilihan membuai tanpa menggunakan tangan seperti menggunakan buaian bayi automatik. Pastikan anda mematuhi arahan keselamatan yang dinyatakan pengeluar berkaitan umur dan berat yang sesuai untuk alat ini. Cuba jangan biarkan bayi anda terbiasa tertidur dalam buaian kerana ini mungkin menyebabkan bayi bergantung kepada pergerakan buaian untuk tidur. Sebaliknya, biarkan bayi hampir terlelap dan kemudian pindahkan bayi ke katil.

Pujuk bayi dengan bunyi putih

Pernahkah anda mendengar istilah
white noise
? Bunyi putih atau white noise merujuk kepada bunyi latar yang mempunyai semua frekuensi bunyi dengan ketinggian yang sama seperti bunyi apabila radio atau televisyen tidak mendapat isyarat siaran. Sesetengah bayi menenangkan diri dengan bunyi putih kerana ia mengingatkan mereka kepada suasana dalam rahim. Bunyi putih juga didapati dapat menyekat atau mengaburi bunyi lain yang mengganggu. Kenal pasti jika bunyi vakum, pengering rambut atau kipas berkesan mengaburi segala bunyi lain yang mungkin mengejutkan bayi anda. Anda juga boleh menggunakan peranti white noise dalam telefon atau membeli mesin bunyi putih khas. Sekiranya anda berada dalam keadaan tergesa-gesa dan tidak mempunyai apa-apa alat yang berguna, cuba diamkan bayi  anda dengan membuat bunyi putih sendiri seperti “Shhhhhh … shhhh … shhhh …”.

Nyanyikan lagu untuk bayi

Jangan risau, bayi anda tidak akan tahu jika pitching anda lari atau suara anda sumbang. Menyanyikan lagu untuk anak anda membina rasa selamat dalam dirinya kerana anda ada bersamanya. Jadi, apabila bayi anda mula menangis, jangan teragak-agak untuk menyanyikan lagu agar bayi berasa lebih terpujuk. Tidak kisahlah sama ada anda ingin menyanyikan selawat atau lagu balada yang ada dalam fikiran anda. Bayi anda akan berasa terpujuk mendengarkan suara anda.

Mandikan bayi

Sekiranya bayi anda sering terdiam menyukai waktu mandi, isi besen mandinya dengan air suam dan jadikan ini sebagai rutin memujuknya. Anda juga boleh menggunakan aromaterapi seperti memasukkan beberapa titis sabun lavender atau chamomile ke dalam air yang sebenarnya dapat menenangkan anda juga.

Urut bayi anda

Mengurut bayi boleh menjadi rutin santai bagi anda berdua, dan ini cara yang baik untuk meredakan tangisan anak kecil anda. Anda boleh bereksperimen dengan menggunakan losyen atau minyak urut bayi atau tanpa menggunakan apa-apa. Gunakan sentuhan yang lembut, tetapi pastikan ia cukup kuat untuk tidak membuatkannya berasa digeletek.

Tiarapkan bayi

Kadangkala bayi menangis disebabkan masalah perut kembung. Membiarkan bayi meniarap membolehkan tekanan pada bahagian perutnya untuk meredakan angin dan rasa perut kembung.

Bawa bayi keluar

Bergerak mungkin satu-satunya perkara yang diperlukan bayi anda untuk bertenang. Udara segar juga sangat berfaedah untuk bayi yang merengek dan si ibu yang kusut. Walaupun anda mungkin berasa penat untuk keluar dalam keadaan bayi sedang merengek, anda pasti tidak menyesal jika mencuba. Perubahan udara, suhu, pemandangan, bunyi dan bau boleh meningkatkan mood bayi dan juga anda. Sekiranya cuaca buruk atau kejiranan anda tidak sesuai untuk berjalan-jalan, cuba letakkan bayi dalam
car seat
 dan pandu di kawasan sekitar.

Hiburkan bayi anda

Bayi pun mungkin berasa bosan, dan mungkin meragam kerana kebosanan. Untuk membantu bayi anda terhibur, cuba ceritakan apa yang anda sedang lakukan, ditambah dengan bunyi lucu dan ekspresi muka berlebihan. Anda juga boleh duduk dengan anak anda sambil menunjukkan bagaimana mainannya berfungsi. Sesetengah bayi suka apabila anda membacakan buku cerita, sementara sesetengah yang lain mudah tertawa apabila anda membuka musik dan menari dengan mereka.

Tenangkan persekitaran

Jika terlebih ransangan luar adalah punca masalah, kurangkan segala ransangan daripada persekitaran anak anda. Padamkan lampu, tutup televisyen atau radio, matikan telefon anda dan tenangkan bayi anda. Ingat, semua perkara adalah baru kepada bayi anda dan mungkin menyebabkan meragam. Jika bayi anda mudah kembung terutamanya pada waktu petang, pastikan bayi anda diberikan persekitaran yang lebih senyap dan tenang.


Kehamilan dan Vitamin Pranatal

Semasa hamil, bakal ibu dinasihatkan untuk makan pelbagai sumber makanan bagi mendapatkan vitamin dan nutrien yang diperlukan oleh tubuh. Walaupun terdapat sesetengah vitamin yang perlu anda hadkan pengambilannya seperti vitamin A, E atau K, namun ada juga beberapa nutrien yang tidak boleh tertinggal daripada diet anda.

Berikut merupakan vitamin dan mineral asas yang diperlukan oleh setiap bakal ibu dalam diet harian mereka:

Kalsium

Kalsium adalah penting untuk perkembangan tulang dan gigi bayi. Susu dan produk tenusu adalah sumber yang kaya dengan kalsium. Selain itu, anda boleh mendapat kalsium melalui bijirin sarapan pagi, buah-buahan kering (seperti buah ara dan aprikot), sayuran berdaun hijau (seperti brokoli dan kubis keriting), atau menambah kacang badam dan kekacang dalam pencuci mulut anda.

Vitamin D

Vitamin D adalah vitamin penting untuk memastikan tulang, gigi, dan otot anda sentiasa sihat. Setiap orang dewasa, termasuk wanita hamil dan menyusukan anak, memerlukan sekurang-kurangnya 10 mg vitamin D sehari. Anda juga boleh mendapat lebih vitamin D melalui ikan, bijian, cendawan atau minuman jus oren asli dan susu rendah lemak. Anda tidak digalakkan untuk mengambil vitamin D sebagai suplemen kerana penggunaan suplemen tiruan yang berlebihan boleh menyebabkan pembinaan tisu berada pada paras berbahaya.

Vitamin C

Vitamin C merupakan agen antioksidan yang mampu melawan radikal bebas yang berbahaya, melindungi sel dan menjauhkan badan daripada jangkitan. Sungguhpun anda boleh mendapat vitamin C dengan mudah melalui bentuk suplemen, namun adalah lebih baik jika anda mendapatkan nutrien ini menerusi makanan. Buah-buahan dan sayur-sayuran berwarna oren dan merah (seperti lobak merah, oren, lemon, betik, dan lada benggala merah) adalah sumber yang kaya vitamin C.

Zat besi

Kekurangan zat besi boleh menyebabkan keletihan dan meningkatkan risiko untuk mendapat anemia. Wanita hamil memerlukan lebih zat besi berbanding orang biasa. Anda boleh mendapatkan zat besi dengan mudah melalui sumber daging pejal, sayuran berdaun hijau, buahan kering, dan beberapa jenis kekacang. Jika tahap zat besi anda rendah, doktor mungkin akan menyarankan untuk anda mengambil suplemen zat besi.

Serat

Terdapat 4 sebab utama anda perlu mengambil makanan tumbuhan yang mengandungi amaun serat yang tinggi setiap hari:

–
Untuk mengawal pergerakan usus:
 Serat boleh membantu pergerakan usus anda berjalan lancar tanpa perlu mengambil ubat. Jika anda mengalami sembelit, pengambilan serat membantu anda membuang air besar dengan mudah. Dan jika najis anda terlalu cair, serat juga boleh mengawal dan memejalkan najis dengan cara menyerap cecair berlebihan.

–
Untuk mengekalkan kesihatan orang penghadaman:
 Makan makanan yang berserat tinggi boleh mengurangkan risiko anda mendapat benjolan kecil pada kolon dan juga penyakit buasir. Sistem penghadaman anak anda juga terpelihara.

–
Untuk mengawal tahap gula darah dan kolesterol:
 Pengambilan makanan yang kaya dengan serat dapat membantu penyerapan gula untuk menyeimbangkan tahap gula darah dan mengelakkan kolesterol berlebihan daripada makanan lain.

–
 Untuk membantu anda mendapatkan berat yang sihat:
 Makanan berserat tinggi membuatkan anda cepat kenyang dan memerlukan lebih masa untuk memproses berbanding makanan berserat rendah.

Pesanan untuk semua wanita hamil, pastikan anda mengawasi pengambilan nutrien harian dan berbincang dengan dotkor tentang pengambilan makanan dan suplemen anda. Ini kerana pengambilan berlebihan untuk sesetengah vitamin dan mineral boleh menyebabkan kesan buruk pada anda dan bayi, jadi sentiasalah beringat akan apa yang anda makan.


Jenis-jenis Garam

Terdapat pelbagai jenis garam yang boleh anda pilih untuk memasak. Bergantung kepada tekstur dan hasil hidangan yang anda mahukan, anda boleh menggunakan garam biasa yg mengandungi iodin, garam Kosher, garam Himalaya atau garam laut. Artikel di bawah akan memberikan anda pengetahuan mengenai jenis garam yang berbeza.

Garam beriodin

Garam beriodin mungkin garam yang paling kerap digunakan. Pada masa kini, majoriti pengeluar garam menambah iodin mineral, disebabkan itu ia dipanggil garam beriodin. Mineral iodin boleh melawan penyakit yang berkaitan dengan iodin tertentu seperti hipotiroidisme. Walau bagaimanapun, jika pengambilan harian garam anda adalah terhad, anda boleh menikmati rumpai laut juga, yang turut mengandungi banyak iodin.

Garam laut

Garam laut dibuat daripada air laut yang disejat. Hampir sama dengan garam biasa, tetapi komponen utama garam ini adalah natrium klorida. Air laut mengandungi mineral seperti zink, kalium, dan zat besi, yang baik untuk badan anda. Walau bagaimanapun, disebabkan oleh pencemaran laut, garam laut sebenarnya mungkin mengandungi sedikit sisa logam berat terutamanya plumbum. Apabila dibandingkan dengan garam beriodin, garam laut mempunyai tekstur yang lebih kasar. Disebabkan itu, jika anda taburkan sedikit di atas hidangan anda, ia boleh memberikan rasa yang berbeza dan cenderung memberikan “rasa melimpah” berbanding garam halus biasa.

Himalayan Pink Salt

Garam
Himalayan
mendapat warna daripada sejumlah kecil
iron oxide
, iaitu  karat. Garam jenis ini memang mengandungi sejumlah kecil magnesium, kalsium, kalium dan zat besi. Berbanding garam biasa, garam Himalayan sememangnya mengandungi kurang sodium. Perbezaan terbesar antara garam Himalaya dan garam jenis lain adalah warna, kerana apabila anda taburkan garam di atas hidangan, makanan akan kelihatan lebih menyelerakan.

Garam Kosher

Garam Kosher digunakan terutamanya oleh mereka yang mengamalkan agama Yahudi. Menurut peraturan Yahudi, daging mesti bebas daripada darah sebelum manusia boleh memakannya. Sementara itu, garam Kosher mempunyai tekstur kasar dan tidak stabil yang amat berkesan dalam menyingkirkan darah.

Perbezaan utama antara garam Kosher dan lain-lain adalah struktur empingan. Disebabkan saiz empingan yang besar, anda boleh menaburkannya dengan jari anda. Garam Kosher juga akan menawarkan rasa yang berbeza, bagaimanapun, jika anda membiarkan garam larut sendiri, tidak ada banyak perbezaan berbanding garam biasa yang mengandung natrium.


Kadangkala, Ia Bukan Sebab Tembam Je? Ada 9 Lagi Punca Pipi Bengkak Yang Lain!

Ramai yang percaya bahawa pipi tembam
 itu satu perkara normal dan anda betul. Namun, bagaimana pula jika ia bengkak? Apa punca pipi bengkak yang anda perlu tahu? Jom baca artikel!

Untuk mendapatkan lebih banyak informasi tentang Tulang/Otot, anda boleh klik
di sini
.

1.
Preeclampsia

Masalah ini berlaku disebabkan oleh
 tekanan darah yang tinggi semasa tempoh
kehamilan
. Ia sering terjadi sekitar minggu ke-20 kehamilan.

Keadaan ini boleh jadi punca pipi bengkak secara tiba-tiba pada bahagian muka dan tangan.

Sekiranya keadaan ini berlaku dan tidak dirawat, beberapa komplikasi cenderung untuk berlaku dan boleh menyebabkan kerosakan organ dan
kematian kepada ibu dan bayi
 dalam kandungan.

Jika anda sedang mengandung dan mengalami beberapa keadaan berikut:

Bengkak pada bahagian tangan dan muka secara tiba-tiba

Penglihatan menjadi kabur

Mengalami sakit kepala yang teruk

Merasai kesakitan teruk di dalam perut

2. Cellulitis

Masalah jangkitan bakteria pada kuli
t ini biasanya berlaku pada bahagian badan yang lebih bawah seperti kaki.

Namun dalam beberapa keadaan, ia juga boleh berlaku pada bahagian muka yang mengakibatkan kebengkakan pada sekitar kawasan pipi.

Keadaan ini berlaku apabila bakteria atau kuman aktif memasuki kulit melalui bahagian yang cedera.

Ia tidak berjangkit tetapi ia boleh mengancam nyawa individu yang mengalami masalah ini sekiranya jangkitan merebak ke saluran darah.

Beberapa simptom lain yang boleh berlaku selain bengkak adalah seperti:

Demam

Kulit melepuh

Jerawat

Kulit kemerahan

Kulit terasa sedikit panas apabila disentuh.

Punca pipi bengkak 3. Anafilaksis

Merupakan
satu tindak balas atau reaksi alahan
 yang boleh mengancam nyawa.

Ketika keadaan ini berlaku, badan anda akan mengalami kejutan, menyebabkan titik udara menjadi sempit dan anda akan mengalami bengkak di sekeliling muka, lidah atau tekak.

Keadaan ini akan menyebabkan pipi bengkak.

Antara simptom
anafilaksis lain
 yang boleh terjadi adalah tekanan darah rendah, denyutan nadi yang lemah atau anda menjadi lemah, pengsan, loya dan mengalami kesukaran untuk bernafas.

Keadaan ini memerlukan rawatan dan pemerhatian yang segera daripada doktor perubatan.

Jadi jika anda mengesyaki diri anda atau individu di sekeliling anda berkemungkinan mengalami masalah anafilaksis, hubungi talian kecemasan dengan segera.

4.
Pericoronitis

Keadaan ini merujuk kepada
masalah keradangan tisu gusi
 yang biasanya terjadi pada sekitar bahagian gigi geraham bongsu yang sedang tumbuh.

Antara gejala yang mungkin akan dialami adalah seperti gusi dan pipi bengkak, keluar nanah dan
rasa pelik di dalam mulut
.

Punca pipi bengkak 5.
Beguk

Keadaan ini
berlaku akibat oleh jangkitan virus
 yang boleh jadi punca pipi bengkak.

Jangkitan ini akan menjejaskan kelenjar air liur yang menyebabkan bengkak pada satu atau
kedua-dua belah bahagian muka
.

Antara simptom lain yang mungkin akan dialami adalah seperti:

Demam

Sakit kepala

Sakit otot

Berasa sakit semasa mengunyah

Terdapat beberapa komplikasi lain yang boleh berlaku disebabkan keadaan ini seperti:

Bengkak pada zakar

Keradangan tisu otak

Meningitis

Hilang pendengaran

Masalah jantung

6. Punca pipi bengkak: kecederaan di muka

Mengalami kecederaan pada bahagian muka juga boleh menyebabkan pipi menjadi bengkak.

Keadaan ini boleh berlaku selepas terjatuh atau terdapat pukulan pada bahagian muka.

Terdapat risiko untuk
mengakibatkan tulang patah
.

Tanda-tanda sekiranya tulang muka pada adalah seperti lebam, bengkak dan bahagian tersebut amat sensitif terhadap sebarang sentuhan.

Anda disaran untuk mendapatkan pemeriksaan doktor
 sekiranya kecederaan pada muka
 yang dialami semakin teruk.

7.
Hypothyroidism

Hipotiroidisme adalah di mana
 badan anda tidak dapat menghasilkan hormon tiroid dengan secukupnya. Ini boleh menyebabkan wajah anda menjadi bengkak.

Terdapat beberapa
 simptom yang mungkin dialami
 seperti keletihan, kenaikan berat badan, otot badan menjadi lemah, sendi menjadi kaku dan masalah berkaitan memori.

8. Sindrom
Cushing

Dalam keadaan ini, badan menghasilkan terlalu banyak hormon kortisol.

Cushing syndrome
ini boleh
mengakibatkan kenaikan berat badan
 pada bahagian badan yang berlainan seperti muka dan pipi.

Individu dengan sindrom ini juga
mudah mengalami masalah lebam
.

Gejala lain yang mungkin akan berlaku adalah tanda regangan berwarna merah jambu atau ungu, jerawat dan kadar penyembuhan luka yang perlahan.

Punca pipi bengkak 9. Tumor

Masalah
tumor pada kelenjar air liur
 juga boleh menyebabkan bengkak pada pipi, mulut, rahang serta leher. Bahagian sebelah muka anda juga boleh berubah saiz dan bentuk.

Antara simptom lain yang disebabkan masalah tumor ini adalah seperti:

Rasa kebas pada bahagian muka

Otot muka terasa lemah

Masalah menelan

Sesetengah masalah tumor yang berlaku boleh menjadi petunjuk kepada masalah kesihatan lain.

Tumor malignan (
malignant tumor
) merupakan satu kanser yang boleh mengancam nyawa.

Anda dinasihatkan untuk mendapatkan rawatan sekiranya terdapat bengkak pada bahagian pipi tanpa punca t
erutama apabila keadaan bengkak itu disertai dengan kebas
dan otot muka terasa lemah
.

Konklusinya, jangan hanya fokus untuk cari
cara hilangkan pipi tembam
kerana ada risiko untuk ia berpunca daripada beberapa keadaan kesihatan seperti di atas tadi!


Protein Soya Berpotensi Mengurangkan Kolesterol

Protein soya mempunyai keupayaan untuk menurunkan kolesterol dengan jumlah yang kecil tetapi signifikan, berdasarkan penyelidikan baharu yang diketuai oleh Hospital St. Michael di Toronto, Kanada.

Di samping tindakan
U.S. Food and Drug Administration (FDA)
 yang merancang untuk mengeluarkan soya dari senarai makanan yang sihat kepada jantung, penyelidik di Hospital St. Michael menyatakan untuk menyediakan meta-analisis 46 percubaan sedia ada yang menilai soya dan menentukan apakah langkah yang dicadangkan itu sejajar dengan kajian sedia ada.

Daripada 46 ujian, 43 daripadanya menyediakan data yang mencukupi untuk meta-analisis. 41 ujian telah mengkaji kesan protein pada kolesterol lipoprotein berkepadatan rendah (LDL), yang sering disebut sebagai “kolesterol jahat’ kerana jumlahnya yang tinggi menyebabkan pembentukan kolesterol dalam arteri. Kesemua 43 kajian menyediakan data mengenai “jumlah kolesterol,’ yang mencerminkan jumlah keseluruhan kolesterol dalam darah.

Menurut Dr. David Jenkins, pengarang utama kajian tersebut, yang juga pengarah
Clinical Nutrition and Risk Factor Modification Centre
, dan saintis di
Li Ka Shing Knowledge Institute of St. Michael’s Hospital
, penyelidik mendapati bahawa protein soya mengurangkan kolesterol LDL sebanyak tiga hingga empat peratus pada orang dewasa – jumlah yang kecil tetapi signifikan.

Menurut Dr. Jenkins lagi, apabila seseorang menambah pergeseran lemak tepu yang tinggi dan daging yang tinggi kandungan kolesterol ke dalam diet yang juga terdiri dengan kandungan soya, pengurangan kolesterol mungkin juga menjadi lebih besar. Data sedia ada dan analisis mereka mencadangkan bahawa protein soya menyumbang kepada kesihatan jantung.

Dr. Jenkins dan pasukan penyelidikannya berharap agar hasil penyelidikan ini diambil kira dalam penilaian semasa protein soya oleh FDA memandangkan ia berkaitan dengan kesihatan jantung.

Menurut Dr. Jenkins lagi, beliau dan pasukan penyelidikannya berharap agar orang ramai akan terus mempertimbangkan diet berasaskan tumbuhan sebagai pilihan yang sihat.

Kelebihan lain protein soya:

Makan makanan berasaskan soya adalah cara terbaik untuk meningkatkan pengambilan serat. Serat menggalakkan sistem gastrousus yang sihat, mengurangkan kolesterol, dan dikaitkan dengan pengurangan risiko untuk mendapat penyakit kardiovaskular.

Makanan berasaskan kacang soya adalah sumber lemak tidak tepu yang baik. Lemak tidak tepu mempunyai beberapa manfaat terhadap kesihatan jantung, seperti menurunkan kadar kolesterol.

Makanan berasaskan soya adalah sumber vitamin dan mineral yang baik. Ia mengandungi vitamin B, zat besi, zink dan pelbagai antioksidan.

Baca juga:

Bolehkah Makan Kacang semasa Mengandung?

Pemakanan untuk Jantung yang Sihat

Elakkan Daging Lembu, Lebihkan Kekacang Untuk Mengurangkan Kadar Kematian


Wanita Kerap Alami Keputihan? Ini Cara Nak Tahu Warna Cecair Miss V Normal Atau Tidak!

Bagaimana untuk membezakan warna keputihan normal atau tidak normal?

Amnya,
keputihan atau pelepasan faraj (
vaginal discharge)
 adalah masalah yang sering dialami kebanyakan wanita.

Jika ingin tahu cara membezakannya, teruskan membaca artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu keputihan?

Sebelum mengetahui cara membezakan sama ada keputihan normal atau tidak, ayuh fahami mengenai masalah pelepasan faraj ini.

Keputihan adalah cecair yang mengandungi campuran rembesan faraj dan lendir serviks.
Kebiasaannya, keputihan ini adalah sesuatu yang normal.

Jumlah yang terhasil adalah berbeza-beza, begitu juga dengan bau dan warna keputihan normal – berkisar daripada warna jernih hingga putih –  bergantung kepada masa dalam kitaran haid.

Contohnya,
anda mungkin akan mengalami lebih banyak keputihan apabila berada dalam waktu subur atau ovulasi (ovulation)
, menyusukan atau sedang dalam keghairahan seksual.

Ia mungkin mengeluarkan bau yang berbeza semasa anda mengandung atau ketika anda tidak menjaga kebersihan bahagian peribadi.

Namun, setiap perubahan yang dilalui mungkin tidak mendatangkan kebimbangan.

Walau bagaimanapun, jika keputihan yang dialami mempunyai warna, bau atau konsistensi berbeza daripada biasa.

Ditambah jika sering rasa gatal atau rengsa pada bahagian faraj, anda mungkin berdepan risiko jangkitan atau masalah kesihatan lain.

 Kehamilan atau perubahan hormon juga boleh menjejaskan konsistensi dan jumlah pengeluaran cecair vagina.

Warna keputihan tak normal mungkin berwarna kuning atau hijau, berketul dalam konsistensi atau mungkin mendatangkan bau busuk.

Yis atau jangkitan bakteria biasanya menjadi faktor
yang menyebabkan warna keputihan tidak normal.

Keputihan normal atau tidak: Perbezaan warna

Terdapat beberapa jenis keputihan. Jenis
vaginal discharge
 ini dikategorikan berdasarkan warna keputihan normal dan tidak normal serta tahap konsistensinya.

Beberapa jenis warna keputihan boleh dianggap keputihan yang normal.

Manakala, beberapa jenis warna keputihan lain mungkin menunjukkan bahawa ia adalah berkaitan masalah keputihan yang tidak boleh dipandang remeh dan memerlukan perhatian serta rawatan.

Keputihan normal atau tidak:
Vaginal Discharge
biasa

Warna keputihan normal biasanya jernih, mungkin likat, cair dan lazimnya tidak berbau.

Namun, jumlah yang dihasilkan dan konsistensinya mungkin berubah apabila hampir dengan kitaran haid.

Ia dikaitkan dengan hormon estrogen iaitu apabila seseorang wanita hampir dengan tarikh kedatangan haidnya,
 lendir yang terhasil adalah lebih likat dan putih.

Ia berfungsi untuk memelihara bakteria baik di dalam vagina dengan mengekalkan pH dan nutrien yang ada.

Keputihan jenis ini tidak menyebabkan kegatalan ataupun kemerahan pada bahagian vagina serta mengeluarkan bau yang tidak menyenangkan.

Oleh sebab itu, perbuatan meruang ataupun memasukkan sesuatu untuk membersihkan faraj akan mengganggu fisiologi di dalam vagina.

Bakteria baik akan mati dan ia boleh menyebabkan kemasukan bakteria yang jahat.

Baca juga:

Keputihan tidak normal

Adakaha keputihan normal atau tidak? Ia dianggap luar biasa disebabkan oleh jangkitan kuman.

Sebarang perubahan terhadap keseimbangan bakteria baik dalam faraj boleh menjejaskan bau, warna, atau konsistensi keputihan.

Selalunya ia akan menghasilkan cecair putih yang lebih likat dan kadang-kadang ia boleh menghasilkan warna hijau yang selalunya berbau busuk.

Akibatnya, wanita akan mengalami kegatalan, iritasi dan keradangan pada kawasan faraj. Bagi jenis ini anda perlu segera berjumpa doktor untuk pemeriksaan.

Keadaan yang menganggu keseimbangan faraj

Terdapat beberapa keadaan yang boleh mengganggu keseimbangan cecair faraj, antaranya adalah seperti:

Penggunaan antibiotik atau steroid

Vaginosis bakteria – Jangkitan bakteria yang cenderung berlaku kepada wanita hamil atau wanita yang mempunyai ramai pasangan seksual. Ia akan mengakibatkan keputihan yang semakin banyak dan mempunyai bau kuat, busuk dan ada masanya ia mengeluarkan bau hanyir. Namun, dalam sesetengah kes, terdapat juga individu tidak mengalami sebarang simptom

Pengambilan pil kawalan kehamilan

Kanser serviks

Jangkitan kelamin –
Jangkitan seperti Chlamydia dan Gonorrhea adalah jangkitan seksual (STD)
 yang menghasilkan pelepasan faraj yang tidak normal. Ia kebiasaannya berwarna kuning, kehijauan atau berwarna seakan kelabu

Diabetes

Meruang
(Douching),
 penggunaan sabun yang mengandungi wangian atau mandi buih

Jangkitan pada serviks selepas pembedahan

Penyakit radang pelvis
(PID) – Jangkitan ini biasanya merebak disebabkan oleh perhubungan seksual. Ia terjadi apabila bakteria merebak ke faraj dan memasuki sistem pembiakan. Adakah keputihan normal atau tidak? Ia mungkin akan menghasilkan lendiran yang banyak dan berbau

Trichomoniasis
 – Merupakan sejenis jangkitan parasit yang menjangkiti apabila
melakukan seks
tanpa perlindungan. Ia disebabkan oleh
protozoan
, atau organisma bersel tunggal. Ia boleh merebak apabila melakukan hubungan seksual. Tetapi dalam masa yang sama ia juga boleh menjangkiti apabila
berkongsi tuala
 atau pakaian renang. Ia akan menyebabkan keputihan yang berwarna hijau atau kuning dengan bau tidak menyenangkan. Kesakitan, kerengsaan dan kegatalan turut menjadi antara simptom biasa, walaupun terdapat kemungkinan sesetengah individu tidak mengalami sebarang simptom

Atrofi faraj – Mengalami penipisan dan kekeringan pada dinding faraj semasa proses menopaus

Vaginitis
 – Kerengsaan pada bahagian dalam atau sekitar faraj

Jangkitan yis
– Adalah jangkitan kulat yang menghasilkan
vaginal discharge
 seakan keju putih dan menyebabkan timbul kegatalan dan rasa terbakar. Kewujudan yis dalam faraj adalah normal, tetapi peningkatannya boleh menyebabkan ia di luar kawalan. Punca peningkatan seperti tekanan, diabetes, penggunaan alat kawalan kehamilan, kehamilan,
penggunaan antibiotik
 terutama untuk pengambilan melebihi 10 hari

Jika anda tidak pasti keputihan normal atau tidak,
berjumpalah dengan doktor bagi melakukan pemeriksaan dan mendapatkan rawatan yang bersesuaian.


Jangan Sembarang Buat Facial Muka Kalau Ada Jerawat, Boleh Bawa Padah!

Sekiranya anda jenis individu yang sangat
mementingkan atau mengutamakan kulit wajah
, terapi facial muka tentu sahaja merupakan sesuatu perkara wajib.

Sebagai salah satu
 teknik penjagaan kulit wajah paling popular
, ia boleh dilakukan di salun, klinik kulit atau rumah anda asalkan ia dijalankan dengan cara dan kaedah sesuai.

Namun, hati-hati ya? Ini kerana anda mungkin tidak boleh buat facial wajah ketika ada jerawat!

Apa itu terapi facial muka?

Buat anda yang mungkin belum tahu, ia adalah suatu prosedur yang akan dijalankan khas untuk tujuan membersihkan lagi menyucikan kulit muka dari segala anasir tidak baik.

Anasir yang diperkatakan di atas ini adalah kekotoran, debu, minyak, sel-sel kulit mati dan bintik-bintik hitam serta putih yang wujud akibat salah cara penjagaan kulit wajah.

Dilakukan dengan cara bertahap, ia akan dimulai dengan teknik
cleansing
,
scrubbing
, penyejatan, pengurutan, pengekstrakan dan pemakaian
masker
, ideal dengan keperluan.

Kebiasaannya, terapi ini akan dilakukan sekurang-kurangnya sebulan sekali untuk kesan paling maksimum
 kerana kulit muka anda akan kembali ‘kotor’
 selepas 28 hari rawatan.

Apa kesan terapi facial muka?

Seperti yang telah kami nyatakan di atas tadi, kesan positif daripada terapi facial muka ini adalah membersihkan dan menyucikan kulit wajah individu dari segala kekotoran.

Pun begitu, ia juga mungkin tidak boleh lari dari kesan negatif terutamanya jika rawatan yang anda terima itu salah cara atau disebabkan oleh faktor risiko daripada diri anda sendiri.

Antara kesan negatif tersebut adalah kemungkinan tercetusnya masalah alergi, infeksi, kerengsaan, keradangan, kemerahan, kegatalan serta kekeringan pada kulit wajah anda.

Dalam kes yang lebih berat,
masalah jerawat atau jeragat mungkin akan jadi lebih teruk
 di samping kerosakan tekstur kulit sehingga menyebabkan lecet, luka atau parut kekal.

Siapa yang perlu & tidak boleh buat?

Untuk pengetahuan anda, semua individu mungkin perlu buat terapi facial wajah sekurang-kurangnya sebulan sekali dalam usaha mengelakkan masalah pada kulit muka.

Ironinya, tidak semua orang boleh menjalani rawatan ini jika ada beberapa masalah kulit seperti alergi dan infeksi kerana ia hanya akan
memburukkan lagi masalah kulit wajah anda itu
.

Disebabkan itu pula, adalah sangat penting untuk anda tunggu dan rawat sehingga masalah kulit anda itu sembuh serta dapatkan nasihat daripada pakar kulit terlebih dahulu.

Bagaimana pula jika ada masalah jerawat?

Sebenarnya, facial muka ketika sedang ada jerawat itu bukan masalah namun anda mungkin masih perlu untuk perhatikan dan pertimbangkan tahap keterukan jerawat di muka.

Ingat! Rawatan ini hanya bertujuan membersihkan dan menyucikan kulit muka daripada kekotoran
 dan bukan untuk merawat masalah jerawat
 kerana ada kaedah yang lain untuknya.

Sekiranya masalah jerawat anda itu terlalu teruk, pakar kulit mungkin akan menyarankan agar anda tidak melakukan facial kerana ia hanya akan memburukkan kondisi anda itu.

Ya, mungkin benar terapi facial wajah dapat menghilangkan
bintik hitam (
blackhead
)
 dan
bintik putih (
whitehead
)
 melalui metode pengekstrakkan namun bukan masalah jerawat.

Ini kerana jerawat yang sedang banyak, merah, gatal, sakit, radang lagi bernanah tidak akan boleh untuk diekstrak atau dipicit secara paksaan dalam usaha untuk menghilangkannya.

Dalam erti kata lebih mudah, terapi facial wajah tidak sesuai buat meraka dengan masalah jerawat!

Boleh buat facial muka di rumah, asalkan…

Terapi ini juga sebenarnya adalah sejenis rawatan kulit muka yang agak mudah untuk dilakukan sama ada dengan tenaga kerja pakar ataupun di rumah anda sendiri (DIY).

Jika anda hendak cuba melakukannya di rumah, pastikan anda ada bahan-bahan yang berikut:

Bahan pencuci dan pelembut kulit

Span kulit muka

Skrub kulit muka

Topeng kulit wajah

Kit kecemasan (jika perlu)

Meskipun kami kata anda juga boleh cuba facial wajah di rumah, ia mungkin agak terbatas kerana kalian hanya mampu melakukan metode rawatan ini dengan kurang lengkap.

Ini ekoran ada beberapa tahap yang mungkin agak mustahil untuk dilakukan tanpa peralatan dan kepakaran seperti proses untuk mengekstrak bintik-bintik pada kulit wajah.

Ya, memang benar bahawa anda sendiri mungkin boleh untuk mencungkil atau menarik keluar bintik hitam dan bintik putih dari pori kulit namun caranya itu tidak tepat.

Anda mungkin hanya akan mencederakan kulit wajah anda tanpa sedar sekali gus
meningkatkan risiko kecederaan dan kerosakan
 yang hanya akan buat keadaan lebih teruk.

Jadi, sebelum lakukan terapi wajah di rumah, sebaiknya dapatkan dahulu pandangan daripada pakar, ya!


Sakit Semasa Duduk Antara Dua Sujud? Ketahui 5 Punca Kenapa Keadaan Ini Berlaku

Pernah tak anda dengar ada yang cakap posisi duduk antara dua sujud itu tidak baik untuk kesihatan?

Kita sering dipaparkan dengan adegan
posisi duduk tersebut apabila menonton filem klasik Jepun.

Ia menggambarkan disiplin dan kehalusan tatatertib semasa berhadapan dengan seseorang yang mempunyai taraf sosial yang lebih tinggi.

Walau bagaimanapun, adakah benar ia merupakan satu perkara yang sepatutnya dielakkan sekiranya anda ingin hidup sihat?

Baca artikel ini untuk tahu dengan lebih lanjut.

Lazim namun sukar bagi mereka yang mempunyai masalah lutut

Gaya duduk antara dua sujud atau posisi seiza ini merupakan salah satu posisi yang lazim di dunia.

Orang Islam sebagai contoh, mereka duduk dalam posisi ini berulang kali semasa melakukan ibadah solat.

Secara amnya, dalam solat, ia tidak mendatangkan kemudaratan memandangkan kita hanya kekal dalam posisi tersebut untuk seketika.

Ia berbeza dengan
orang Jepun yang duduk dalam posisi seiza semasa beraktiviti
, makan dan melakukan hobi seperti menyusun bunga dalam tempoh yang agak lama.

Anda mungkin berminat:

Betul Ke Jatuh Terduduk Boleh Sebabkan Tulang Retak Akibat Terlalu Rapuh?

BAHAYA! 5 Kesan Duduk Bersilang Kaki, Ibu Hamil Wajib Baca Nombor 5

Mereka yang duduk dalam posisi ini untuk satu tempoh masa yang lama boleh menyebabkan masalah berikut:

Tekanan berlebihan kepada lutut semasa anda melipat kaki ke belakang. Ia boleh menyebabkan iritasi kepada tulang rawan pada kepala lutut anda. Perkara ini terutamanya jika anda duduk di atas permukaan keras.

Berat badan anda boleh memberikan tekanan
 kepada pergelangan kaki anda.

Pernah tak anda terlihat kaki seseorang menjadi putih atau biru semasa duduk antara dua sujud semasa berdoa. Jangan malu untuk tukar posisi ya sebab posisi itu boleh mengurangkan aliran darah akibat daripada tekanan yang diberikan oleh badan terhadap kaki.

Boleh menyebabkan masalah sendi sedia ada menjadi bertambah teruk.

Saya susah nak duduk antara dua sujud, rasa sakit pada lutut. Kenapa ya?

Rasa sakit ketika duduk antara dua sujud bukanlah satu perkara asing.

Malah, mereka yang mempunyai masalah sendi sering mengalaminya. Lihat sahaja pada posisi badan mereka.

Namun, jarak masa di antara duduk antara dua sujud dengan sujud seterusnya tidak lama.

Ini bermakna, posisi tersebut di dalam solat tidak mendatangkan mudarat.

Pun begitu, terdapat beberapa sebab kenapa anda berasa sukar untuk duduk antara dua sujud atau bagi yang bukan Islam, duduk dalam posisi seiza.

Otot kejang: Semasa anda
mengalami kekejangan otot
, kaki anda lebih cenderung untuk melunjur dan sukar dibengkokkan. Maka posisi ini boleh memberikan kesakitan dan rasa tidak selesa.

Sindrom patelofemoral: Apabila anda berasa sakit pada bahagian hadapan atau sekitar kepala lutut, anda mungkin ada sindrom ini. Ia boleh berlaku disebabkan oleh salah posisi kaki, otot quadriceps lemah dan sendi sering digunakan seperti dalam konteks pelari. Oleh sebab itulah nama lain bagi sindrom ini adalah lutut pelari.

Osteoarthritis: Ia merupakan keradangan pada sendi kronik. Secara amnya, masalah ini boleh berlaku di mana-mana sendi namun ia lazim terjadi pada sendi lutut.

Bursitis lutut: Bursa adalah ruangan yang mengandungi cecair pada bahagian sendi. Ia bertindak sebagai kusyen bagi menyerap impak luar. Manusia mempunyai lebih daripada 100 bursa di seluruh badan. Apabila keradangan
berlaku pada bursa yang terletak pada lutut
, ia boleh menyebabkan anda sukar duduk antara dua sujud.

Keradangan pada tendon. Tendon menghubungkan struktur tulang dengan tulang. Jika terdapat proses keradangan padanya, ia boleh menyebabkan lutut terasa sakit semasa melakukan aktiviti harian termasuklah duduk seiza.

Cara duduk yang lebih selesa

Mungkin duduk dalam posisi seiza nampak sopan namun jika dilakukan dalam
satu tempoh masa yang panjang
, ia boleh menyebabkan keadaan kesihatan.

Jika anda hendak duduk dengan lebih selesa dan mengurangkan tekanan terhadap lutut, boleh cuba gaya berikut:

Duduk bersila: Jika hendak duduk di atas lantai, posisi ini merupakan posisi terbaik. Ia mengurangkan tekanan terhadap lutut dan berat badan disokong oleh struktur pinggul.

Duduk di atas kerusi, lutut bengkok, kaki mencecah lantai: Posisi ini baik untuk lutut memandangkan kerusi menjadi medium penyokong. Pastikan anda mengangkang sedikit bagi mengelakkan postur badan membongkok ke hadapan.

Duduk bersimpuh. Nampak macam tidak selesa, namun posisi ini
baik untuk postur tulang belakang anda
. Namun, jangan pula bersimpuh katak (posisi W).

Duduk kaki melunjur ke hadapan. Sama seperti posisi duduk lain, ia boleh mengurangkan tekanan terhadap lutut anda.

Konklusi

Posisi duduk seiza atau duduk antara dua sujud tidak elok dijadikan sebagai posisi utama semasa anda melakukan aktiviti harian.

Ia boleh menyebabkan tekanan berlebihan kepada lutut terutamanya
jika seseorang itu berbadan besar.

Jika anda rasa sakit semasa duduk dalam posisi ini (seperti ketika solat) dapatkan khidmat nasihat perubatan daripada doktor sekarang.